Memahami Makna Dekad, Abad, Kurun dan Alaf

Penggunaan istilah Inggeris dalam penggunaan istilah, seringkali dilihat 'merojakkan' bahasa kita sehinggakan menenggelamkan penggunaan istilah bahasa Melayu rasmi.

Istilah 'century', 'millenium' dan 'milenia' selalu diungkapkan dalam perbualan kita sedangkan kita semua tahu dalam tatabahasa bahasa Melayu, wujud istilah 'abad' atau 'kurun' yang lebih sesuai.

Untuk artikel kali ini, mari kita belajar tentang istilah kiraan tahun yang ada dalam bahasa Melayu, makna disebalik istilah itu dan asal-usul dari mana datangnya istilah itu.

'Dekad' merupakan istilah pinjaman yang diambil daripada perkataan Inggeris 'decade.' Asal usul istilah 'decade' pula datang daripada nombor 'deka' yang mewakili bilangan 10 dengan penjodoh bilangannya pula ditulis sebagai 'dekas.'

Adakah ada ganti 'dekad' yang tidak dipinjam dari bahasa barat? Ada. Istilahnya adalah 'dasawarsa' yang diambil daripada istilah bahasa Jawa. 'Dasa' mewakili bilangan 10 dengan 'warsa' membawa makna tahun.

Oleh kerana kita biasa mengira tahun menggunakan bilangan 10, jarang sekali kita menggunakan kiraan 5 tahun. Bagaimanapun, wujud istilah khas untuk mewakili tempoh 5 tahun dalam bahasa Melayu iaitu 'pancawarsa.' Asalnya juga daripada bahasa Jawa, dengan panca mewakili lima dan warsa mewakili tahun.

Istilah 'lustrum' yang diambil daripada istilah Greek lama, dicipta bagi menggambarkan tempoh 5 tahun tetapi penggunaannya tidak diangkat lagi dalam bahasa Inggeris. Untuk mewakili tempoh 5 tahun dalam bahasa Inggeris, istilah yang biasanya digunakan adalah 'demi-decade' dengan 'demi' bermakna 'separuh' dan 'decade' tetap mewakili 10 tahun.

Bagaimanapun, setakat ini istilah itu belum lagi didaftarkan secara rasmi dalam kamus bahasa Inggeris walaupun kedua-dua istilah yang membentuk 'demi-decade' memang ada direkodkan.

'Century' datang daripada kiraan 'centum' dalam bahasa Latin kuno, yang mewakili bilangan 100 sebelum mengalami perubahan dalam bahasa Perancis (centurie) sehinggalah menjadi ejaan yang ada sekarang ini. Pada mulanya, 'century' digunakan sebagai penjodoh bilangan askar yang berkawad sebelum bilangan itu digunakan untuk merujuk kepada tempoh pajakan tanah yang dipersetujui orang Rom.

'Abad' juga membawa makna yang sama dengan 'century', tetapi dipinjam daripada perkataan Arab 'abad.' Bagaimanapun, penggunaannya berbeza maknanya. 'Abad' dalam bahasa Melayu membawa makna 100 tahun, sementara 'abad' dalam bahasa Arab bermaksud sesuatu yang mampu bertahan lama atau kekal.

Daripada segi bahasanya, ramai antara kita menggunakan 'kurun' sama seperti 'abad', apabila kita menyamakan kurun bersamaan dengan 100 tahun. Kaedah itu tidaklah salah.

Apa yang perlu kita tahu, penggunaan istilah kurun ini mampu merangkumi skop yang lebih besar berbanding abad. Sekiranya abad dalam bahasa Melayu terhad untuk menggambarkan bilangan, kurun pula lebih longgar penggunaannya.

Sebagai contoh, penggunaan ayat 'peristiwa yang berlaku pada abad kedua selepas kurun Masihi' menandakan 'sesuatu kejadian yang berlaku lebih kurang seratus tahun selepas berlakunya peristiwa penghijrahan umat Islam.'

Perkataan 'alaf' dalam bahasa Melayu merupakan pinjaman bahasa Arab 'alf' yang mempunyai makna yang serupa - mewakili tempoh 1000 tahun lamanya. Sekiranya digunakan dalam bahasa Arab, 'alf' akan disebutkan sebagai sama ada dengan sebutan kata akarnya sendiri atau dengan sebutan 'alfeeya'.

Perkataan 'millennium' pula turut sama datang daripada sistem kiraan dalam bahasa Latin, dengan kata asalnya adalah 'mille' yang membawa makna seribu dengan gabungan istilah 'ennium' yang membawa makna tahun.

Sekiranya anda fikir, pasti pelik kenapa 'millennium' membawa maksud 1000 tahun tetapi 'million' membawa makna sejuta. Ini kerana kedua-duanya mempunyai kata akar serupa iaitu 'mille', tetapi 'million' digunakan untuk menggambar nilai 1000 dalam jumlah yang banyak - sebelum nilai 'million' ditetapkan kepada '10 ribu 1 ribu.'

Dalam bahasa Melayu, istilah 'millennium' turut sama diterima secara rasmi, dengan ejaan berbeza. Dalam bahasa Inggeris, ejaannya lebih kompleks 'millennium' sementara dalam bahasa Melayu ejaannya adalah 'milenium.'


5 Selebriti Terkenal Yang Kini Hidup Sebagai Orang Kebanyakan

Hidup sebagai seorang selebriti sebenarnya tidaklah seindah yang kita sangkakan.

Ramai individu yang sebelum ini pernah terkenal, akhirnya memilih untuk meninggalkan dunia hiburan yang pernah mengangkat nama mereka - kembali menjalani hidup sebagai orang biasa.

Pasti agak aneh untuk kita mengetahui bagaimana seseorang yang menjadi idola masyarakat dahulu mampu meninggalkan segala-galanya, untuk jadi sama seperti kita tetapi itulah yang berlaku pada lima orang selebriti ini yang kini tidak lagi diulit populariti tetapi terus cekal meneruskan hidup, hari demi hari.

Lebih terkenal di dunia sebagai seorang pelakon kepada watak ikonik Anakin Skywalker atau 'Darth Vader' dalam siri Star Wars. Walau bagaimanapun, Christensen sendiri mengakui populariti yang dikecapinya dirasakan berlaku sekelip mata - tanpa perlu dia bersusah payah mendapatkannya.

Ini menyebabkan beliau sendiri mula mencari sebab sebenar kenapa dia mula berlakon, sehinggakan ada ketikanya dia merasa gembira dikritik ramai kerana dikatakan seorang pelakon kayu, sering gagal menampilkan emosi sepatutnya yang perlu dalam adegan yang sedang dilakonkan. Filem-filem beliau selepas itu yang gagal juga dilihat sebagai petanda karier sebagai pelakon, bukan untuknya.

Untuk tidak terus mempersoalkan dirinya sendiri, Christensen memilih keputusan menceburkan diri dalam bidang pertanian, membeli sebuah ladang di Ontario, Kanada bagi membolehkan dia mempelajari ilmu pertanian dan perladangan. Sambil itu, dia terus berlakon dalam filem berprofil rendah, memperbaiki seni lakonannya serta mahu membina kredibiliti semula sebagai seorang pelakon.

Satu ketika dulu, ramai gadis tergilakan beliau. Ramai anak muda mahu jadi beliau. Begitulah populariti yang pernah dikecapi oleh Freddie Prinze Jr. semasa namanya meledak sebagai aktor muda no. 1 di Hollywood.

Dikenali ramai sebagai tonggak utama dalam filem 'I Know What You Did Last Summer' dan 'She's All That', nasib aktor ini mula menurun selepas beberapa filem yang menampilkan beliau gagal di pawagam. Bagaimanapun, lakonannya dalam filem adaptasi kartun 'Scooby-Doo' meletup membuatkan namanya meningkat semula.

Bagaimanapun, karier beliau mula perlahan selepas dia memilih untuk membesarkan dua orang anaknya yang lahir pada tahun 2009 dan 2012. Dia kembali dengan beberapa watak kecil sebelum menjadikan minatnya selama ini dalam bidang masakan sebagai fokus utama. Dia menerbitkan buku resipi pertamanya pada tahun 2016, berkongsi semua resipi keluarga yang selama ini hanya dihidangkan untuk keluarganya. Hasil daripada terbitan itu, kini dia lebih dikenali sebagai seorang tukang masak berbanding lelaki yang mampu mencairkan hati gadis.

Pernah dicalonkan dalam senarai penerima anugerah Golden Globe menerusi siri TV 'Growing Pains,' satu ketika dulu nasib Kirk Cameron kelihatan amat cerah. Bagaimanapun, karier beliau dalam televisyen gagal diterjemahkan ke dalam filem, selepas dia mula menyedari kepentingan agama dalam hidup.

Pada kemuncak popularitinya, Cameron mula kembali kepada agamanya menjadi seorang Kristian Protestan yang taat sehinggakan produser diminta melakukan perubahan, seandainya wujud percanggahan agama dalam skrip 'Growing Pains'. Dia pada asalnya adalah seorang atheist.

Cameron meninggalkan dunia hiburan Hollywood, mula membintangi filem bercorak keagamaan sebelum mengumumkan pada tahun 2017, dia sudah berdaftar sebagai seorang pastor berdaftar. Berikutan pegangan kukuh beliau terhadap agama Kristian, dia sering berdepan kontroversi berikutan kenyataan anti LGBT yang dibuat secara terbuka.

Sangat terkenal sebagai pelakon kanak-kanak yang berjaya melawan pencuri menerusi siri filem 'Home Alone', Macaulay Culkin berjaya memenangi anugerah pada usia di mana rakan sebayanya masih lagi sibuk sibuk dengan permainan. Bagaimanapun, kegagalan beberapa buah filem lakonannya serta masalah keluarga akibat perceraian, membuatkan dia menghilangkan diri.

Dia cuba kembali dalam beberapa buah filem, namun gagal sebelum Culkin menubuhkan kumpulan Pizza Underground, sebuah kugiran muzik parodi. Perkenalannya dengan muzik mendekatkan dirinya dengan beberapa nama besar dalam dunia muzik, membolehkan dia mula 'masuk' ke dalam industri tersebut.

Bagaimanapun, ekoran hidupnya yang selama ini sering dihantui populariti lama - dia memilih untuk memenuhi masa lapangnya sebagai pemandu dan pembantu kepada beberapa orang artis, menjadi kru setiap kali persembahan dijadualkan. Selain itu, dia juga muncul sebagai model kepada banyak iklan televisyen yang dilakukannya, sebagai hobi.

Salah seorang anggota kumpulan The Jonas Brothers yang sangat disukai (atau dibenci) banyak pihak, Kevin Jonas melawan trend dunia hiburan - melangsungkan perkahwinan dengan kekasihnya pada usia awal 22 tahun seterusnya memperlahankan langkahnya dalam industri muzik.

Jonas memilih untuk membangunkan sebuah syarikat pembinaan dan melaburkan dana dalam syarikat yang melatih personaliti media sosial. Pada tahun 2014, beliau melancarkan aplikasi pertama keluaran syarikatnya yang dinamakan 'YOOD', sebelum mengumumkan kerjasama dengan pengelola media sosial 'We Heart It' yang mempunyai 45 juta pengguna.

Walaupun demikian, dia dan adik-beradiknya kembali bersatu menerbitkan album terbaru mereka pada bulan Jun tahun 2019, yang terus bertakhta di carta Billboard apabila dilancarkan. Kini dia kembali hidup sebagai seorang selebriti dengan dua lagi adik beradiknya, yang kini telah pun turut sama berkahwin.


Kisah Seram Legenda Di Malaysia Yang Popular Era 90an

Ke mana sahaja di pelusuk dunia anda pergi, pasti setiap daripadanya mempunyai kisah-kisah legenda yang tersendiri. Dan salah satunya tentulah kisah legenda seram yang disebarkan dari turun-temurun.

Kisah-kisah legenda seram atau hantu kebiasaannya berasal daripada kisah benar yang berlaku lama dahulu ataupun cerita asal yang ditokok-tambah serta kisah-kisah rekaan yang hanya mahu menakutkan orang ramai.

Tak kisahlah sama ada ia kisah benar atau tidak, kisah-kisah legenda ini dengan mudah dapat membuatkan anda berasa seram sejuk dan takut untuk ke tandas!

iluminasi.com kongsikan 5 kisah legenda seram di Malaysia yang paling popular.

Kisah legenda ini berkisarkan tentang seorang DJ radio Malaysia. Dia mempunyai rancangan lewat malam pada tahun 1990-an di mana pendengar boleh menelefon untuk berkongsi cerita hantu.

Pada satu malam, seorang lelaki menelefon untuk berkongsi kisahnya. Dia berkata bahawa dia sedang memandu di sebuah lebuhraya pada lewat malam bersama kedua ibu bapanya, isterinya dan bayi mereka.

Kesemua penumpang sedang tidur membuatkan dia juga mengantuk. Tiba-tiba dia ternampak sebuah lori datang dari arah hadapan tetapi di jalan bertentangan.

Lori itu melepasinya dengan laju dan belum sempat dia menghadap apa yang berlaku, perkara yang sama berlaku lagi. Dan ia terus berulang-ulang.

Kemudian, perkara tersebut berubah di mana lori tersebut mula muncul di belakangnya dan dia menyedari bahawa lori tersebut mengejarnya.

Cuba untuk tidak panik, dia memecut laju. Apabila dia tiba di atas bukit, dia tiba-tiba ternampak sebuah kenderaan menghala ke arahnya.

Dia mengelak dengan begitu drastik tetapi hilang kawalan dan terbabas, terjatuh ke dalam jurang yang sangat dalam. Kemudian, dia memberitahu DJ radio tersebut bahawa kemalangan itu membunuh semua ahli keluarganya.

Dia kedengaran sangat terganggu dan sebelum meletak telefon, pemandu tersebut memberitahu bahawa kemalangan itu juga meragut nyawanya.

DJ tersebut menyangkakan bahawa ia adalah panggilan prank dan ketawa.

Walaubagaimanapun, akhbar keesokan harinya memaparkan sebuah kisah di muka depan, mengatakan bahawa berlakunya satu kemalangan di lebuhraya tersebut sama seperti yang diceritakan oleh lelaki itu.

Sebuah kereta terbabas dan membunuh satu pasangan warga emas, seorang suami dan isteri serta bayi mereka. DJ tersebut sangat terkejut melihat berita tersebut.

Dia dengan kelam-kabutnya cuba untuk mendengar kembali rakaman pita tentang kisah misteri yang diceritakan lelaki itu namun tiada apa yang didengarinya melainkan bunyi sunyi sepi.

Pada tahun 2006, gambar-gambar yang mengejutkan mula tersebar di laman sesawang Malaysia yang kelihatannya menunjukkan apa yang digambarkan sebagai "Merman", ikan duyung versi lelaki.

Ia dikatakan ditangkap oleh seorang nelayan di pantai Teluk Bahang di Pulau Pinang. Terdapat 6 gambar makhluk ini, yang diambil dari pelbagai sudut.

Gambar-gambar tersebut dilampirkan ke e-mel yang tersebar, mendakwa bahawa akhbar-akhbar tidak dibenarkan berkongsi gambar tersebut.

Merman itu kelihatan samar-samar seperti manusia dan seolah-olah mempunyai saiz badan kira-kira saiz lelaki dewasa. Terdapat dua sirip panjang yang menyerupai telinga besar di kepalanya.

Ia mempunyai dua lengan dan badannya dilitupi dengan sirip dari kepala ke kaki. Tidak lama kemudian, para penyiasat internet mendakwa bahawa gambar itu datang dari jualan eBay di Florida.

Tetapi para ahli teori konspirasi tegar percaya bahawa ini hanyalah sebahagian daripada cubaan untuk menutup kisah ini dan terdapat lebih banyak Merman di laut Malaysia.

Ini mungkin antara cerita legenda yang paling terkenal di Malaysia, berkenaan dengan kereta Volkswagen kuning di Lebuhraya Karak.

Bagi kebanyakan rakyat Malaysia, Lebuhraya Karak adalah jalan yang paling berhantu di negara kita. Ini sebahagiannya disebabkan oleh jalan ini mempunyai kadar kemalangan yang tertinggi di Malaysia.

Selain dari laporan perasaan yang menakutkan di sepanjang jalan, terdapat beberapa cerita yang lebih kukuh. Dan yang paling popular sudah tentunya Volkswagen Kuning.

Kisahnya menceritakan bahawa jika anda ternampak kereta kuning ini, ia akan menghalang laluan anda. Ia akan mula memperlahankan kelajuan dengan tersangat perlahan, memaksa anda memotongnya.

Sebaik sahaja anda memotongnya, perkara yang sama akan berlaku semula di mana ia akan sekali lagi menghalang laluan anda. Ia berulang-ulang berkali-kali setiap kali anda memotongnya.

Selepas beberapa kali, anda akan menyedari bahawa ia adalah kereta yang sama. Dan apa yang lebih menakutkan adalah tiada siapa yang memandu kereta tersebut.

Satu-satunya cara untuk menghentikan perkara yang sama itu daripada berulang adalah dengan tidak memotongnya. Sesetengah mengatakan apabila anda memotongnya, kereta kuning itu akan memecut dan hilang dalam kegelapan.

Kisah ini menceritakan tentang seorang jururawat Cina muda di hospital awam Kuching yang bernama Janet. Legenda berkata bahawa dia hilang sekitar tahun 1960-an.

Ini adalah ketika berlakunya "wabak" penculikan di bandar ini. Apa yang pihak polis telah tahu bahawa penculikan itu mungkin dikaitkan dengan pembinaan jambatan Satok.

Jika pembinaan jambatan itu dilambatkan, ia bermakna bahawa roh-roh di kawasan itu berasa tidak senang dan pengorbanan manusia perlu dibuat untuk menenangkan mereka.

Rupa-rupanya, roh-roh jahat ini lebih suka mengorbankan anak dara tetapi hanya menggunakan kepala mereka. Ini bermakna mereka akan dipenggal dan kepala mereka tertanam di tiang-tiang konkrit untuk mengukuhkan jambatan.

Akhirnya, mereka menemui badan Janet tanpa kepala, yang mengesahkan teori polis. Ibu bapa Janet yang tersangat sedih menguburkannya dengan pakaian dan kasut berwarna merah.

Mengikut beberapa sistem kepercayaan Cina, jika seorang wanita mati memakai warna merah, dia akan kembali sebagai semangat yang berdendam.

Mereka mengatakan bahawa ibu bapanya melakukan ini supaya dia dapat kembali dari kematian dan membalas dendam terhadap pembunuhnya. Kemudian, penampakan Janet bermula.

Penduduk kampung di pinggir bandar dilaporkan melihat seorang wanita misteri berpakaian merah di mana dia akan menunggang motosikal atau menyeberang feri.

Dia sering kali meninggalkan nota-nota neraka Cina. Usaha untuk mencari pembunuhnya diteruskan dan dia tidak peduli siapa yang cuba menghalangnya.

Kisah ini diceritakan lebih jelas dalam artikel Kisah Hantu Janet (Sarawak) Yang Terkenal Di Seluruh Dunia.

Pada suatu hari, satu pasangan suami isteri memandu pulang ke kampung halaman mereka selepas menghadiri sebuah majlis perkahwinan. Mereka memutuskan untuk pulang pada lewat malam dan perjalanan tersebut agak lancar pada mulanya.

Namun, ketika di tengah jalan, sesuatu berlaku. Proton Wira yang dinaiki mereka tiba-tiba hilang kawalan dan ketika si suami tersebut bergelut untuk mengawalnya, enjin kereta tersebut tiba-tiba mati.

Si suami tersebut terkejut kerana dia baru sahaja meng-servis kereta itu sehari sebelumnya. Mereka terkandas di tepi jalan, di tengah-tengah malam dan masih jauh daripada destinasi.

Di sekeliling mereka hanyalah hutan dan bukit yang sunyi sepi. Mereka cuba untuk menghidupkan enjin kereta namun tidak berhasil dan berputus asa.

Mereka cuba untuk menghubungi orang untuk membantu namun juga tidak berhasil. Disebabkan itu, si suami keluar daripada kereta dan mencari telefon kecemasan namun tidak disetujui oleh si isteri kerana bimbang akan dilanggar kereta ketika berjalan dalam gelap.

Namun si suami tetap keluar dan menyuruh si isteri kekal dalam kereta. Si isteri menunggu dengan begitu lama dan tiba-tiba, terdengar bunyi kuat di atas bumbung kereta diikuti dengan aneh.

Si isteri menyangkakan ia hanyalah haiwan liar dan memutuskan untuk tidak keluar memeriksa apa yang berlaku. Kemudian, sebuah kereta melalui kawasan itu dan memperlahankan kelajuan ketika menghampiri kereta mereka.

Namun, kereta tersebut memecut dengan tiba-tiba. Si isteri menunggu lagi dan beberapa kereta melakukan perkara yang sama. Dia mula bimbang tentang bunyi aneh di atas bumbung dan di mana suaminya pada ketika itu.

Akhirnya, sebuah kereta polis menghampiri dan berhenti beberapa meter di belakang. Anggota polis tersebut keluar daripada kereta dan memanggil wanita tersebut menggunakan pembesar suara, meminta dia untuk meninggalkan kereta perlahan-lahan.

Apabila si isteri sampai di kereta polis, dia menoleh ke belakang kerana rasa ingin tahu. Apa yang mengejutkan adalah dia ternampak tubuh suaminya di atas kereta mereka.

Terdapat makhluk jahat yang sedang menjamah suaminya dan ia berlaku beberapa jam yang lalu ketika dia berada dalam kereta. Anggota polis tersebut membawa si isteri pergi dengan cepat dan cerita ini mula tersebar.


Ini Sebab Mengapa Xbox Gagal Di Jepun

Para peminat permainan video dan konsol di seluruh dunia sanggup berbaris berjam-jam untuk mendapatkan konsol dan produk permainan terbaru.

Namun, terdapat satu tempat di mana reaksi seperti ini tidak dapat dilihat untuk Xbox, tak lain dan tak bukan, Jepun.

Ketika Microsoft melancarkan Xbox pada awal tahun 2000, Jepun adalah kuasa permainan video yang terkuat di dunia.

Jepun juga merupakan pengeluar kepada tiga pembuat konsol terbesar dunia iaitu Nintendo, Sega dan Sony. Dan pemaju permainan video di Jepun dianggap terbaik dan paling revolusioner di atas muka Bumi.

Jadi pelancaran Xbox oleh Microsoft membuatkan dunia permainan video mencurigai konsol daripada Amerika yang dibuat oleh sebuah syarikat yang terkenal untuk perisiannya, bukan perkakasannya.

Microsoft dilihatkan seperti kuasa jahat yang masuk ke pasaran Jepun, menyerang tanah air serta bersaing dengan Sony dan Nintendo.

Ketiga-tiga pelancaran Xbox menemui kegagalan teruk di Jepun. Tetapi pada masa yang sama, sejak pelancarannya pada tahun 2001, Xbox telah menjadi salah satu konsol permainan terbesar di seluruh dunia.

Dan pelancaran Xbox One pada tahun 2013 adalah kejayaan besar untuk Microsoft. Selama tiga tahun selepas pelancarannya, Xbox One merupakan konsol permainan kedua yang paling popular di dunia bagi generasinya.

Persoalannya, mengapa Xbox gagal di Jepun, walaupun sangat mendapat sambutan di seluruh dunia?

Apabila Microsoft mula membangunkan Xbox pada tahun 1999, ia tidak dikenali sebagai syarikat permainan. Reputasinya adalah mengenai PC, produk pejabatnya dan tuntutan undang-undang antitrust yang besar.

Microsoft mempunyai perniagaan permainan PC pada lewat 90-an yang dikenali melalui Microsoft Flight Simulator dan Age of Empires. Membangunkan Xbox adalah sebahagian daripada rancangan Microsoft untuk membawa teknologinya masuk ke dalam rumah pengguna.

Sony pula adalah peneraju dalam pasaran elektronik pengguna di awal tahun 2000. PlayStation 2 keluaran mereka dianggap sebagai ancaman kepada Microsoft kerana berpotensi untuk menggantikan PC sebagai cara untuk mendapatkan akses internet di rumah.

Motivasi Bill Gates lebih kepada mengekalkan dominasi Microsoft dan kedudukan serta ekosistem perisian.

Denise Chaudhari, pereka yang membangunkan Xbox asal, teringat bahawa Microsoft masuk ke dalam industri permainan sebagai satu cabaran kepada Sony.

Bill Gates melihat peluang untuk mengambil sesuatu yang sudah kuat dan memasukkan teknologi Microsoft ke dalam konsol Sony.

Jadi beliau pergi ke Jepun dan mencadangkan satu perkongsian dengan syarikat Jepun itu. Namun, Sony tidak berminat dan ini membuatkan Bill Gates memutuskan untuk menghasilkannya sendiri.

Wartawan permainan video, Dean Takahashi berfikiran bahawa syarikat-syarikat berwaspada untuk bekerjasama dengan Microsoft kerana tindakan undang-undang antitrust nya.

Terdapat kes antitrust yang berlaku terhadap Microsoft dan semua orang tahu bahawa jika anda jenis membenarkan Microsoft masuk, ia seperti vius Trojan Horse.

Ini bukan kali pertama Microsoft ditolak oleh syarikat Jepun berkenaan dengan Xbox.

Chaudhari berkata, Mitsumi, sebuah syarikat yang membuat papan litar untuk alat kawalan jauh PlayStation Sony pada masa itu, enggan membuat papan litar untuk Microsoft.

Mitsumi mungkin akan menjejaskan hubungannya dengan Sony dengan memberi teknologi yang sama kepada Microsoft.

Jadi, Chaudhari terpaksa menggunakan papan litar yang lebih besar untuk alat kawalan jauh Xbox. Konsol ini dilancarkan di A.S. pada November 2001 dan di Jepun pada Februari 2002.

Microsoft telah mengeluarkan tiga konsol dalam siri Xbox, iaitu Xbox, Xbox 360 dan Xbox One. Walaupun ketiga-tiga konsol ini gagal di Jepun, Xbox tersangat popular di seluruh dunia.

Microsoft akhirnya memperoleh tempat pertama dalam pasaran global dari 2011 hingga 2012 dengan pelancaran Xbox 360. Dan ketika Microsoft muncul dalam sektor ini, Sega, Nintendo dan Sony menguasai pasaran permainan video di Jepun.

Sebelum Xbox dilancarkan, Sony dan peranti Nintendo menyumbang 100% dalam pasaran permainan video global dan tidak banyak yang berubah sejak itu.

Sehingga 2019, jualan Xbox langsung tidak menyaingi PlayStation 4 atau Nintendo Switch. Dan terdapat tiga sebab utama mengapa konsol Xbox tidak mendapat sambutan buruk di Jepun.

Pada hari ini, pemaju permainan video datang dari seluruh dunia, namun pada awal tahun 2000, kebanyakan pemaju terhebat adalah dari kalangan orang Jepun.

Dan ketika Xbox dilancarkan, pencipta permainan Jepun teragak-agak untuk memasukkan kandungan mereka ke dalam konsol yang tidak popular di Jepun, seperti Xbox.

Penggemar dan pemaju permainan video Jepun lebih berminat kepada permainan video role playing berbanding permainan gaya menembak yang lebih biasa dimainkan di AS.

Untuk meyakinkan para pemain untuk beralih ke Xbox, Microsoft memerlukan pemaju besar Jepun untuk meninggalkan Sony dan Nintendo. Dan para pemaju melihat terdapat kebaikan dan keburukan jika mereka menyertai Microsoft.

Kuasa grafik Xbox dan keupayaannya untuk mencipta permainan realistik melebihi konsol-konsol lain pada masa itu. Beberapa pencipta permainan menyukai pemacu keras Xbox, yang lebih pantas  berbanding CD-ROM PlayStation.

Tetapi bagi kebanyakan pemaju, keburukan yang dilihatkan adalah melebihi kelebihan yang ada pada Microsoft.

Mereka bimbang kos tinggi oleh teknologi Microsoft akan menyebabkan pengguna tidak berminat, membuatkan mereka tidak bekerjasama dengan syarikat AS ini.

Ini sekaligus membuatkan Xbox kekurangan kandungan yang diminati oleh para penggemar permainan video Jepun.

Dan sudah tentu, kesetiaan para pemaju permainan Jepun memainkan peranan yang penting dalam kegagalan Xbox di Jepun.

Tersangat sukar untuk meyakinkan seseorang pemaju yang sudah mempunyai hubungan dengan Sony dan Nintendo untuk mengambil risiko menyertai Microsoft yang tidak pasti dengan Xbox mereka.

Masalah kedua bagi Xbox adalah saiz Xbox yang terlalu besar, dan rumah Jepun yang kecil.

Ini adalah perkara pertama yang membuatkan orang Jepun tertanya-tanya, adakah Microsoft tahu apa yang mereka lakukan? Alat kawalan jauh Xbox juga merupakan satu masalah.

PlayStation menggunakan papan litar keluaran Mitsumi yang dilipat dalam alat kawalan jauhnya. Ia adalah papan litar tunggal yang dipotong separuh dan disusun di atas satu sama lain supaya ia lebih kecil daripada papan litar biasa.

Pasukan Microsoft meminta Mitsumi untuk menghasilkan litar yang sama dan jawapan Mitsumi adalah, tidak.

Dan disebabkan Microsoft tidak dapat litar ini daripada Mitsumi, mereka terpaksa menggunakan papan litar yang besar, sekaligus menghasilkan alat kawalan jauh yang sangat besar.

Alat kawalan jauh ini tidak pernah dilancarkan di Jepun, jadi kita tidak tahu bagaimana orang Jepun akan memberikan reaksi mereka terhadapnya.

Sebaliknya, Xbox dilancarkan dengan alat kawalan jauh yang lebih kecil dikenali sebagai controller S bagi pelancaran di Jepun. Malah, pasukan Microsoft di Jepun sendiri enggan menyokong Xbox kerana reka bentuk yang besar.

Dan akhir sekali, sebab mengapa Xbox gagal di Jepun adalah masa, di mana Microsoft menunda pelancarannya di Jepun kepada Februari 2002.

Akhirnya, masa juga menjadi masalah bagi Microsoft. Syarikat itu lambat melancarkan pelancarannya ke Jepun pada Februari 2002.

Ini bermakna bahawa konsol dan pemaju permainan Xbox terlepas tempoh percutian penting di Jepun ketika janak-kanak mendapat wang daripada ahli keluarga untuk merayakan Tahun Baru.

Dan diantara siri Xbox, Xbox 360 adalah konsol paling berjaya Microsoft dengan pengguna Jepun. Jadi apa yang membuatkannya kurang gagal di Jepun berbanding dua lagi siri Xbox?

Dengan Xbox 360, Microsoft cuba menangani beberapa masalah yang wujud. Pertama, Microsoft merancang untuk melancarkan konsol itu lebih awal dari musim cuti dan sebelum Sony melancarkan pesaingnya iaitu PlayStation 3.

Microsoft juga bekerjasama dengan firma reka bentuk Jepun dalam menghasilkan konsol baru dan bekerjasama dengan pencipta Jepun untuk membuat permainan untuk Xbox.

Jualan PlayStation 3 di Jepun yang dilancarkan pada tahun 2006, jauh melebihi jumlah jualan Xbox 360, yang dilancarkan setahun sebelumnya.

Konsol seterusnya oleh Microsoft iaitu Xbox One, juga mempunyai permulaan yang kukuh apabila ia dilancarkan pada tahun 2013.

Microsoft menjual lebih daripada 2 juta konsol Xbox One secara global dalam masa 18 hari, memecah rekod syarikat itu sendiri. Tetapi di Jepun, Xbox One menyaksikan satu lagi sambutan sangat hambar.

Daripada 46.9 juta Xbox One yang dijual di seluruh dunia menjelang suku kedua 2019, kurang daripada separuh daripada 0.5% terjual di Jepun.

Sebagai perbandingan, PlayStation 4 telah terjual sebanyak 99.8 juta unit di seluruh dunia menjelang suku kedua 2019, dengan 8.6% daripadanya di Jepun.

Dalam satu kenyataan kepada CNBC, Microsoft berkata Jepun kekal sebagai bahagian penting dalam komuniti permainan global mereka dan penyumbang utama kepada rancangan masa depan Microsoft.

Tetapi ketidakupayaan Microsoft untuk memujuk pengguna Jepun mungkin adalah masalah yang paling kecil bagi mereka ketika ini. Ini kerana jualan global Xbox One semakin menurun kerana pengguna beralih ke permainan mudah alih dan streaming.

Para penganalisis mengatakan ia adalah masalah yang memberi kesan kepada semua pembuat konsol.

Lonjakan populariti permainan streaming secara asasnya telah mengubah hubungan Microsoft dengan salah satu musuh ketatnya.

Microsoft dan Sony membuat pengumuman mengejutkan pada Mei 2019 di mana mereka bakal bekerjasama untuk membangunkan teknologi aliran permainan menggunakan cloud oleh Microsoft.

Permainan cloud membolehkan pemain menggunakan mana-mana peranti dengan sambungan Internet untuk bermain.

Dan Microsoft telah membuat beberapa langkah besar, termasuklah rancangan untuk perkhidmatan streaming awan baru yang dipanggil Projek xCloud yang akan membolehkan pengguna menstrim seluruh data Xbox One mereka ke peranti mudah alih.


5 Undang-Undang Unik Tentang Rokok Di Negara Lain

Di negara kita, tabiat buruk merokok mempunyai banyak sebenarnya larangan yang telah pun diwartakan kerajaan - dengan arahan terbaru dan kami katakan agak unik, adalah arahan agar semua perokok yang ingin merokok diwajibkan berada lebih 3 meter daripada kawasan premis kedai makan.

Kami puji arahan ini kerana kami dapat rasakan perbezaannya selepas itu, khasnya di restoran-restoran 'mamak' 24 jam yang ada. Bau rokok sudah tidak lagi menyelebungi kedai seperti selalu, premis jadi lebih bersih dan yang penting restoran 'mamak' jadi lebih mesra keluarga.

Malangnya, selepas lenturnya penguatkuasaan serta ketiadaan sinambungan kesedaran, semakin ramai yang tidak lagi mempedulikan arahan ini dan kembali kepada tabiat biasa merokok di mana-mana sahaja. Bagaimana pula dengan negara lain? Adakah mereka pun ada arahan atau peraturan serupa yang unik seperti kita?

Di Australia, mereka mempunyai peraturan yang unik di mana tabiat merokok di larang daripada dilakukan di dalam kenderaan berenjin, sekiranya dalam kenderaan tersebut terdapat seorang atau lebih individu di bawah usia 16 tahun. Mereka yang melanggar syarat ini layak dikenakan saman.

Negara itu juga mengamalkan sistem larangan yang hampir serupa dengan negara kita, seperti di tempat awam - tetapi mereka memperketatkan lagi larangan ini dengan satu pengenalan larangan merokok berdekatan taman permainan awam. Perokok mestilah meletakkan jarak 10 meter di antara mereka dengan taman permainan. (Cigarettes and The Law)

Di negeri seperti Frankfurt, kerajaan tempatan ada mewujudkan apa yang dinamakan sebagai 'Raucherbereich' atau 'kawasan merokok' di mana perokok dibenarkan merokok, asalkan mereka kekal dalam perimeter kawasan yang ditandakan.

Kewujudan kawasan ini bukan saja dibuka di kawasan-kawasan awam seperti lapangan terbang atau stesen keretapi, malahan turut sama diamalkan di kawasan restoran tertentu dan di bahagian bahu jalan yang menjadi tumpuan orang ramai.

Kemudahan bekas abu rokok serta tong sampah disediakan untuk kemudahan perokok.

Di China - negara pengeluar dan pengguna bahan tembakau terbesar di dunia, wujud satu undang-undang unik yang tidak diamalkan negara-negara lain.

Ekoran pewartaan semua kawasan awam sebagai kawasan larangan merokok, mana-mana perokok yang didapati mengingkari peraturan ini akan dikenakan saman sebanyak RMB 200 (RM118) untuk setiap kali kesalahan.

Selepas ditangkap 3 kali melanggar peraturan ini, wajah dan nama mereka akan dimuat naik ke laman web rasmi kerajaan untuk ditayangkan dan dimalukan, agar menjadi pengajaran pada mereka.

Di antara semua negara dalam dunia, Jepun merupakan salah sebuah negara paling mesra perokok berikutan daripada budaya mereka dan rokok yang sukar sekali hendak dipisahkan. Kerajaan Jepun tidak mempunyai larangan pada peringkat nasional, tetapi memberikan kebebasan pada pemilik premis atau pengendali memperkenalkan larangan sendiri.

Hanya kawasan sekolah, hospital dan pejabat kerajaan menjadi kawasan larangan. Pada bulan Julai 2018, kerajaan Jepun memperkenalkan larangan merokok secara bebas di dalam premis seperti restoran dan kedai yang bersaiz lebih 1,036 kaki persegi - tanpa kewujudan kawasan khas untuk merokok. Mana-mana premis lebih kecil, pelanggan atau pengendalinya masih dibenarkan merokok di dalamnya.

Di antara semua negara - Belanda khasnya Amsterdam mempunyai peraturan merokok yang paling unik antara semua rasanya. Sejak Februari 2018, larangan sepenuhnya merokok di kawasan awam telah pun dilaksanakan sepenuhnya, termasuklah penutupan kawasan merokok yang sebelum itu dibenarkan dibuka di pub, kelab dan restoran.

Bagaimanapun, wujud kebenaran dalam bentuk lesen bagi pengusaha kedai kopi di Amsterdam menyimpan tidak lebih daripada 500g ganja setiap masa dalam premis mereka, dengan setiap pengusaha dibenarkan menanam tidak lebih daripada lima pokok ganja dalam satu masa.

Pihak berkuasa pula akan membenarkan aktiviti penjualan ganja, asalkan tidak melebihi 5g satu transaksi, sama ada dalam bentuk serbuk atau gulungan rokok yang disiapkan pengusaha sendiri. Aktiviti menghisap rokok ganja dibenarkan berlaku di dalam premis berlesen tetapi pengusaha perlu memastikan tidak ada rokok tembakau, bahan terlarang dihisap di dalam premis mereka.


Kenalpasti Sama Ada Anda Seorang OCD atau Perfectionist?

Label OCD seringkali dilontar apabila kita mendapati seseorang mempunyai tabiat yang kerap kali diulang-ulang. OCD atau 'obsessive compulsive disorder' merupakan sejenis penyakit minda yang kerap kali berlaku pada mana-mana individu.

Diletakkan dibawah kategori 'obsessive-compulsive and related disorder' dalam rekod DSM-5 yang menjadi rujukan utama semua jenis penyakit di dunia, OCD boleh datang dalam bermacam jenis tekanan perasaan, dengan setiap perasaan menyebabkan seseorang itu mengalami tekanan dalam bentuk stres, emosional, kebimbangan, pengulangan atau merasakan sesuatu tidak berfungsi dengan baik.

Semua kajian yang dijalankan terhadap individu OCD menemui perkara yang serupa; semuanya seakan diganggu dengan pemikiran yang tidak pernah berhenti, senantiasa bergerak atau berputar menyebabkan mereka menjadi seorang yang perlu 'membetulkan' sesuatu secara ekstrim, dengan kebanyakannya biasanya memerlukan seseorang mengulang tabiat seperti mengira, memeriksa, membasuh, mengemas, menyusun dan sebagainya berulang kali.

Salah satu tanggapan salah yang paling kerap berlaku dalam ramai individu, adalah menyamakan tabiat seseorang yang 'gemarkan kesempurnaan' atau 'perfectionist', sebagai OCD - sedangkan wujud perbezaan yang sangat besar antara kedua-duanya.

Untuk memahami perbezaannya, kita perlu melihat OCD sebagai satu tabiat kekal atau ritual yang perlu dilakukan individu yang mempunyai sindrom ini, dengan setiap individu OCD tidak mempunyai kemampuan untuk menghentikannya.

Sebagai contoh, seseorang yang perlu memeriksa kunci pintu berulang kali selama beberapa minit tanpa henti, setiap kali dia mahu keluar rumah. Ada juga rakan kepada penulis yang perlu mengambil air wuduk berulang kali sehinggakan ada kalanya terlepas beberapa rakaat, hanya semata-mata untuk memuaskan hatinya.

Seorang yang OCD akan mula berasa gelisah seandainya dia tidak dapat atau tidak dibenarkan memenuhi kehendak mindanya itu, menyebabkan dirinya merasa bimbang.

Perkara itu pula mestilah berlaku setiap hari, setiap masa sebagai rutin hidup yang perlu dilakukannya - itu OCD. Seseorang yang 'mesti sempurna' pula jauh berbeza dengan OCD dan kita perlu mampu mengenalpasti perbezaannya.

Untuk memahami perbezaan kedua-duanya, contoh yang paling mudah untuk digunakan adalah ibarat seorang yang hendak memandu kereta.

Seorang yang OCD mungkin akan mempunyai tabiatnya sendiri - masuk kereta, periksa itu ini, pasangkan enjin, bukakan pendingin hawa kemudian memperbetulkan cermin belakang dan sisi. Tak puas hati? Dia akan mematikan enjin, kemudian kembali melakukan semua perkara sekali lagi walau beberapa kali pun dia perlu mengulanginya.

Individu yang 'perfectionist' pula berbeza kerana dia mesti memastikan situasi atau keadaan menepati kehendaknya terlebih dahulu, sebelum dia boleh memandu.

Dia akan masuk ke kereta, memeriksa semuanya terlebih dahulu, mungkin juga memastikan tiada habuk atau sampah dalam kereta. Selepas membersihkan kereta, dia akan memastikan semuanya rapi seperti cermin dan tali pinggang telah pun dipakai - barulah dia dapat memulakan pemanduan.

Seseorang yang mahu sesuatu itu tersusun atau sempurna, sebenarnya mempunyai petanda awal boleh berlaku OCD kepada dirinya, apatah lagi apabila sesuatu yang 'tidak sempurna' mula menyebabkan rasa resah.

Melalui kajian pertama yang dijalankan daripada tahun 1989 sehingga 2016 oleh Thomas Curran dan Andrew Hill melibatkan pelajar peringkat tertiari di Amerika Syarikat, United Kingdom dan Kanada; jumlah pelajar yang cenderung menunjukkan sifat-sifat 'mahu sempurna' semakin meningkat - dan ini tidak boleh dilihat sebagai sesuatu yang positif.

Walaupun kita mungkin merasa seronok digelarkan sebagai seorang yang 'perfectionist', hakikatnya mengejar sempurna itu hanya akan menyebabkan seseorang individu itu seringkali menyalahkan dirinya semasa membesar; setiap masa.

Apa yang ditakuti berlaku bila kita sudah terbiasa mahu sempurna ini, seperti yang sudah disebutkan di atas adalah wujudnya rasa bimbang. Itu permulaan. Malangnya, kajian juga menunjukkan seorang yang 'perfectionist' juga mempunyai risiko untuk melakukan bermacam perkara yang sebenarnya tidak baik, seperti berlapar, stres, insomnia, bermacam fobia dan pelbagai tabiat lagi - hanya untuk memastikan semuanya sempurna.

Dalam kes lebih ekstrim, 'perfectionist' mempunyai keinginan bunuh diri hanya kerana kondisi atau keadaan yang dimahukannya tidak diperolehi.

Oleh yang demikian, banyak kesimpulan hasil daripada kajian yang dijalankan menasihatkan agar kita tidak meletakkan sasaran tak masuk akal yang perlu kita penuhi, kerana merasakan sasaran tinggi itu bagus untuk kita. Seorang pesakit perfectionist seringkali meletakkan sasaran mustahil dikecapi yang cuba diyakini mampu dicapai.

Gagal? Dia akan mula menyalahkan diri sendiri dan daripada situlah, semua gejala tidak sihat akan bermula. Jadi - tenang-tenang sajalah. Tak perlu kejar orang lain dan yang lebih penting, terima diri kita pasti akan ada kekurangan.


Ini Sebab Mengapa Minyak Sawit Tersangat Murah Menurut Media Barat

Ia digunakan dalam ribuan produk sehari-hari dan merupakan minyak sayuran yang paling banyak digunakan di atas muka Bumi.

Anda boleh mendapakan sekilogram minyak sawit dengan harga kurang dari RM3.

Tetapi penggunaannya menjadi tersangat kontroversial, memandangkan kawasan hutan hujan yang besar telah ditebang atau dibakar untuk dijadikan ladang kelapa sawit.

Minyak sawit ada dalam segalanya, dari coklat kepada roti, dari mi segera kepada syampu. Dan kita sedari, setiap seorang daripada kita menggunakan purata 8 kilogram minyak sawit secara purata setiap tahun.

Dan walaupun anda melihat bahan-bahan yang digunakan untuk menghasilkan produk yang anda beli, anda mungkin tidak akan dapat mengesannya.

Kerana apa yang ditulis di belakang label produk tersebut termasuklah seperti di bawah:

Pada hari ini, Indonesia dan Malaysia merangkumi 85% daripada semua pengeluaran minyak sawit di seluruh dunia. Tetapi spesies kelapa sawit yang digunakan sebenarnya berasal dari Afrika Barat.

Pokok-pokok ini diperkenalkan ke Malaysia pada tahun 1875, tetapi selama 100 tahun, terdapat sesuatu yang tidak kena.

Selama bertahun-tahun, bunga-bunga pokok ini didebungakan menggunakan tangan, memerlukan ratusan pekerja dan mengehadkan kecekapan.

Sehingga, pada tahun 1981, sejenis kumbang sawit Afrika diperkenalkan ke Malaysia.

Kumbang-kumbang kecil ini mendebungakan pokok-pokok kelapa sawit tanpa kerja tambahan dari manusia, dan tiba-tiba, hasil minyak sawit melambung.

Permintaan semakin bertambah pada tahun 90-an, kerana syarikat-syarikat tiba-tiba menyedari kesan negatif lemak trans yang terdapat dalam banyak produk diproses dan menggantikannya dengan minyak kelapa sawit.

Dan semakin meningkat makanan ultra-diproses, begitu juga dengan penggunaan minyak sawit. Tetapi kenaikan luar biasa ini datang dengan kesan yang buruk.

Perkembangan pesat perkebunan kelapa sawit telah menyebabkan kemusnahan kawasan hutan hujan tropika yang besar, menghasilkan pelepasan karbon dioksida yang berbahaya dan memusnahkan baki habitat spesis yang sudah terancam punah.

Melihat kemusnahan yang berlaku, naluri pertama anda mungkin mahu menghentikan pengeluaran minyak sawit secara sepenuhnya.

Tetapi mencari alternatif lain mungkin boleh membuatkan keadaan menjadi lebih teruk.

Disebabkan minyak sawit adalah sangat versatil, ia mempunyai banyak kegunaan. Dan jika kita mahu mencari alternatif lain untuk minyak sawit, kita memerlukan lebih daripada 1 bahan dan ini memerlukan kawasan yang lebih besar untuk menghasilkannya.

Disebabkan versatil dan kegunaannya yang banyak, ia menjadikan minyak sawit begitu murah.

Selain itu, kos pengeluaran minyak sawit yang rendah membuatkannya lebih murah daripada minyak goreng seperti minyak cottonseed atau bunga matahari.

Pokok kelapa sawit adalah malar hijau (tumbuhan yang berdaun sepanjang tahun) dan tahan lama. Dengan ini, ia menghasilkan minyak sepanjang tahun dan boleh tumbuh di atas tanah yang mana tidak boleh oleh banyak tumbuhan lain.

Menurut media barat, pengeluarannya yang terlampau banyak berbanding tumbuhan lain menjadi punca harganya jauh lebih murah.

NGO dan syarikat-syarikat dari seluruh dunia bersama-sama dalam menubuhkan "Meja Bulat mengenai Minyak Sawit Mapan" (RSPO) pada tahun 2004 dengan sesuka hati mereka mewujudkan satu kriteria-kriteria untuk mengembangkan tanaman ini secara mampan.

Tetapi bermula sejak 2018, barulah RSPO menggunakan pendekatan stok karbon tinggi, satu sistem yang membantu mengenal pasti kawasan hutan yang berharga dan mengekalkan minyak kelapa sawit yang mereka sahkan bebas penebangan hutan sepenuhnya.

Terdapat banyak halangan yang wujud bagi syarikat-syarikat yang cuba melaksanakan komitmen sifar-penebangan hutan.

Salah satu daripadanya adalah hakikat bahawa kita mempunyai rantaian bekalan yang sangat kompleks dan sukar untuk mengetahui dengan tepat dari mana asalnya minyak sawit tersebut.

Satu lagi ialah kita mempunyai pelbagai tahap sokongan kerajaan di rantau yang berbeza yang menghasilkan minyak sawit.

Dan sejauh mana sokongan kerajaan, ia memainkan peranan penting dalam sama ada syarikat boleh menghasilkan minyak sawit tanpa penebangan hutan, atas alasan yang kompleks.

Jadi, adakah kita lakukan apa yang patut? RSPO kini mengesahkan kira-kira 19% minyak kelapa sawit di seluruh dunia, tetapi sampai ke tahap ini adalah satu proses yang panjang, perlahan dan kita tidak lagi mempunyai banyak masa.

Lebih kritikal, penggunaan global untuk minyak sawit akan sentiasa meningkat sehingga tahun 2050 ketika populasi manusia menghampiri 9.6 bilion orang.

Kita juga harus menetapkan keteguhan pasaran besar seperti China dan India, di mana terdapat lebih banyak penekanan terhadap harga daripada profil kemampanan produk.

Ini bermakna jika anda seorang pengilang dan anda cuba membeli minyak sawit serta menggalakkan pembekal anda untuk memastikan pengeluaran mereka adalah bebas penebangan hutan, anda mempunyai "leverage" yang terhad kerana mereka sentiasa mempunyai pasaran alternatif yang boleh dijual.

Oleh itu, terdapat cabaran-cabaran ini untuk melaksanakan komitmen untuk penebangan hutan sifar, yang menjadikannya sangat sukar dicapai.

India, China, dan Indonesia kini menyumbang hampir 40% daripada semua minyak kelapa sawit yang digunakan, dan ia kelihatan seperti minyak kelapa sawit akan kekal murah untuk sementara waktu.

Namun, kesan terhadap Bumi mungkin boleh menjadi sangat buruk dan bukan hanya minyak sawit sahaja yang menjadi masalah.

Sumbangan penebangan hutan oleh minyak kelapa sawit masih kurang dalam perbandingan dari segi sumbangannya kepada penebangan hutan.

Ia kurang jika dibandingkan dengan produk lembu dan daging lembu, yang mana sesetengah pihak menganggarkan ia bertanggungjawab ke atas hampir satu perempat daripada semua penebangan hutan tropika.

Global Canopy, sebuah organisasi alam sekitar yang inovatif yang mensasarkan pasukan memusnahkan hutan tropika,  menerbitkan senarai 500 syarikat dan institusi kewangan yang dikaitkan dengan penebangan hutan tropika oleh soya, sawit, lembu, dan kayu.

Hanya separuh daripada syarikat-syarikat ini telah membuat komitmen penebangan sifar pada 2020. Dan tidak ada satu pun dari syarikat-syarikat ini berada di landasan untuk mencapai sasaran ini.

Global Canopy juga mengatakan bahawa, walaupun di atas semua komitmen yang dibuat, bukti menunjukkan bahawa kadar penebangan yang didorong oleh komoditi tidak menurun sejak tahun 2001.

Berdasarkan pendapat penulis, agak tidak relevan untuk mengatakan bahawa penanaman sawit untuk menghasilkan minyak memberikan kesan yang sangat mudarat kepada alam semula jadi.

Mungkin ini sejenis propaganda ataupun langkah untuk mengatasi kejatuhan bahan mentah lain selain sawit kerana sawit memiliki sangat banyak kegunaannya.


Pelajar UiTM Ini Cipta Sejarah Dunia Peroleh Markah 100% Kertas Perakaunan Certified Accounting Technician (CAT)

Dari segi pendidikan, nama Malaysia tidak asing di peringkat antarabangsa. Ramai pelajar Malaysia yang belajar di luar negara telah lama mencipta nama yang membanggakan kita sebagai rakyat.

Selain itu, kedudukan universiti-universiti Malaysia di peringkat global juga semakin memperlihatkan peningkatan yang ketara.

Hal ini juga dibuktikan oleh kejayaan seorang pelajar Malaysia yang telah mencatatkan rekod dunia dalam bidang perakaunan.

Seorang pelajar perakaunan dari Universiti Teknologi MARA (UiTM) mendapat markah tertinggi di Malaysia dan dunia dalam peperiksaan Program Perakaunan Profesional Julai-Disember 2019.

Hakeem Mohammad Akmal yang berusia 18 tahun menerima 100% markah bagi kertas 'Rekod Kewangan Transaksi' (FA1), dan dengan ini layak untuk dianugerahkan gelaran tertinggi di Malaysia dan di dunia oleh Persatuan Akauntan Berkanun Bertauliah (ACCA) di United Kingdom.

Pihak Universiti Teknologi Mara (UiTM) memberitahu bahawa Hakeem telah mengikuti program Certified Accounting Technician (CAT) yang disahkan di UiTM Shah Alam sejak Julai 2019. Beliau sebelum ini telah menamatkan SPM dengan keputusan cemerlang 9A.

Hakeem berkata beliau bersyukur kerana dikelilingi rakan-rakan dan pensyarah yang sangat membantu walaupun dia banyak bertanya di kelas.

"Pensyarah yang mengajar saya sangat membantu semasa dan selepas kelas. Saya percaya interaksi antara pelajar dan pensyarah adalah sangat penting kerana ia akan menjadikan proses pembelajaran lebih berkesan," kata Hakeem Mohammad Akmal.

Lebih mengejutkan, Hakeem yang merupakan bekas pelajar Sekolah Berasrama Penuh Integrasi Gombak ini mencatatkan keputusan membanggakan ini walaupun sebelum ini tidak mempunyai pengetahuan asas dalam mata pelajaran perakaunan.

Ketika di sekolah menengah, Hakeem merupakan pelajar aliran sains tetapi memutuskan untuk menukar bidang bagi mencuba sesuatu yang lebih mencabar bagi dirinya.

Selepas menamatkan program CAT, rancangan masa hadapan bagi pelajar cemerlang ini adalah untuk melanjutkan pengajian ACCA bagi meneroka kerjaya dalam bidang percukaian yang dilihatkan mempunyai peluang pekerjaan yang luas di Malaysia.


7 Individu Yang Mendakwa Diri Mereka Boleh Hidup Kekal Abadi

Manusia moden yang paling tua yang pernah hidup adalah Jeanne Calment. Dia dilahirkan pada tahun 1875 dan meninggal dunia pada tahun 1997 pada usia 122 tahun.

Walaupun ia adalah rasmi, namun tidak semua yang bersetuju bahawa Jeanne adalah manusia moden yang paling lama pernah hidup di dunia.

Menurut sumber, ada golongan yang mendakwa bahawa mereka hidup lebih lama daripada ini malah ada yang mengatakan bahawa diri mereka boleh hidup kekal abadi atau lebih dikenali sebagai "immortal".

iluminasi.com kongsikan 7 manusia yang mendakwa diri mereka hidup kekal abadi.

Alex Chiu adalah lelaki berusia 48 tahun yang mendakwa dirinya mampu hidup abadi.

Bagaimana dia boleh mencapai tahap ini, adalah dengan menggunakan cincin abadinya.

Alex mencipta cincin magnet ini untuk berfungsi pada jari tangan dan kaki manusia bagi memastikan bahawa sel-sel badan sentiasa pulih dengan betul serta tidak mati.

Sekiranya sel-sel badan sentiasa dijana semula, maka manusia tidak akan pernah mati, dari segi biologi.

Dia mengatakan bahawa dia telah memodenkan perubatan Cina kuno untuk membuatkan semua orang boleh hidup selama-lamanya.

Malah, anda boleh membeli cincin ini di Amazon yang tersedia dalam warna hitam atau putih.

Namun, cincin berwarna hitam adalah lebih mahal kerana ia dikatakan lebih kuat.

Leonard Jones adalah seorang ahli politik Amerika Syarikat yang dilahirkan pada tahun 1797 yang mendakwa bahawa dirinya kekal abadi.

Lebih menarik, dia juga mendakwa bahawa sesiapa sahaja boleh menjadi sepertinya dan apa yang perlu dilahukan adalah mendapatkan jumlah tidur dan puasa yang cukup.

Dia bertemu dengan seorang pendakyah yang mempercayai perkara yang sama dan kedua-dua mereka ini mengasaskan kepercayaan "hidup kekal abadi", serta cuba untuk merekrut orang ramai untuk membuka "bandar kekal abadi".

Ketika mereka sedang merekrut orang, pendakyah tersebut meninggal dunia dan ia membuatkan Leonard Jones tersangat malu apabila dia berucap di majlis pengebumian rakannya yang "kekal abadi" itu.

Leonard kemudiannya beralih ke kancah politik dan cuba untuk bertanding menjadi presiden Amerika Syarikat beberapa kali dengan dasar utamanya adalah keabadiannya.

Malang sekali baginya, dia kehilangan sebahagian besar sokongannya apabila dia meninggal dunia di usia 71 tahun. Ini secara tak langsung membuatkan orang pada ketika itu tidak percaya kepada ahli politik.

Di kedudukan ke- adalah seorang yang dikenali sebagai "The Immortal Monk". Pada tahun 1927, pemimpin kumpulan sami Buddha Kesatuan Soviet ini mengumpulkan para pengikutnya untuk mengumumkan kematiannya.

Namanya adalah Dashi-Dorzho Itigelov dan dia meramalkan bahawa pemimpin Kesatuan Soviet pada ketika itu iaitu Joseph Stalin akan membunuhnya dan memberikan amaran kepada pengikutnya supaya melarikan diri.

Kemudian, dia memberitahu bahawa akan kembali selepas 75 tahun dan dalam satu sesi meditasi yang mendalam, Dashi akhirnya meninggal dunia.

Para sami Buddha sangat terkejut kerana menemui mayat Dashi dalam keadaan yang baik di mana anggota badannya masih fleksibel dan kulitnya masih elastik. Kami tidak sertakan gambar mayatnya namun anda boleh cuba google sendiri.

Pada tahun 2002, mayatnya dipamerkan di sebuah kuil, 75 tahun selepas kematiannya yang diramalkannya.

Para penganut Buddha percaya bahawa Dashi kekal dalam keadaan meditasi yang mendalam di suatu tempat di antara kehidupan dan kematian.

Anda mungkin mengenali nama Nicolas Flamel dari siri Harry Potter yang merupakan ahli sihir abadi yang mencipta batu Philosophers serta kawan baik Professor Albus Dumbledore.

Watak fiksyen ini sebenarnya dihasilkan berdasarkan Nicolas Flamel yang sebenar. Dia adalah seorang penulis dari Perancis yang lahir pada tahun 1340 dan rekod menunjukkan bahawa dia meninggal dunia pada tahun 1418.

Walaubagaimanapun, beberapa tahun kemudian iaitu pada tahun 1700-an, cerita-cerita yang mengatakan bahawa Nicolas masih hidup telah muncul.

Orang ramai berkata bahawa dia adalah seorang ahli kimia yang menemukan Batu Philosophers yang sebenar dan mencapai tahap kekal abadi.

Ada yang mempercayai bahawa Nicolas telah memalsukan kematiannya dan bersembunyi untuk melindungi artifak hebat itu daripada jatuh ke tangan orang jahat.

Merlin dikatakan tokoh sihir legenda yang berkhidmat untuk Raja Arthur.

Raja Arthur sendiri adalah tokoh yang penuh dengan sejarah dan legenda, membuatkan kedua-dua tokoh ini sukar untuk dibezakan.

Dia dikatakan mewarisi kekuatan dan kebolehannya daripada bahagian syaitannya tetapi bahagian manusianya membuatkan dia menggunakan keupayannya untuk perkara yang baik untuk Raja Arthur.

Orang yang percaya akan perkara ini pada ketika itu mengatakan bahawa mereka boleh melihat kelibat Merlin dalam sepanjang sejarah Inggeris, beratus-ratus tahun selepas waktunya bersama Raja Arthur.

Namun ada pihak lain yang mengatakan ini hanya pengulangan cerita yang sama. Satu-satunya cara untuk mencari kebenaran adalah untuk terus memisahkan fakta dari fiksyen.

Count of St Germain adalah seorang bangsawan Eropah yang dilahirkan pada tahun 1691 dan terkenal dengan karya-karya beliau dalam sains, seni dan falsafah.

Dia dikatakan telah mencapai keabadian setelah minum penawar keabadian yang dihasilkannya sendiri melalui penguasaan kimianya.

Dia mengembara ke Eropah di mana para bangsawan terkejut melihat dia langsung tidak berusia dalam 50 tahun sejak mereka melihatnya untuk kali terakhir.

Ramai orang berkata dia boleh hidup selama-lamanya, bahkan dirinya sendiri juga berkata begitu setelah mengaku berusia 300 tahun menggunakan rahsia Perubatan Universal ciptaannya.

Rekod-rekod menunjukkan bahawa dia meninggal dunia pada tahun 1784 pada usia 93 tahun tetapi terdapat banyak kisah yang menceritakan penampakannya sejak itu, dan yang terbaru adalah pada tahun 1970an.

Qin Shi Huang adalah seorang maharaja China terkenal yang mana dinastinya bertahan selama 400 tahun.

Beberapa pekerja yang paling terkenal di bawah pemerintahannya termasuklah tentera terracotta dan sebahagian daripada Tembok Besar China.

Beliau dikatakan sangat disayangi oleh kaumnya sehingga mereka menganggapnya sebagai abadi.

Dan ini adalah satu ramalan yang mana Qin Shi sangat gembira untuk memenuhinya dan menjadi sangat taksub dalam mencari keabadian.

Dalam dua kisah, dia menghantar beratus-ratus orang ke serata dunia untuk menjadi penawar legenda yang membolehkanya hidup abadi.

Di penghujung hidupnya, Qin Shi mati akibat keracunan merkuri selepas memakan terlalu banyak pil merkuri, yang diberikan oleh doktornya untuk cuba menjadikannya kekal abadi.


6 Fakta Tentang Tidur Berjalan (Sleepwalking)

Sleepwalking atau berjalan dalam tidur adalah sejenis parasomnia, sekumpulan "kelakuan yang berlaku dalam tidur yang biasanya tidak dijangkakan," kata Dr Charlene Gamaldo, pengarah perubatan Johns Hopkins Center for Sleep.

Ia jatuh dalam kategori yang sama seperti bercakap dalam tidur, makan dalam tidur dan tindakan lain yang tidak dijangka semasa tidur.

Malah, kita mungkin tidak tahu segalanya yang berlaku semasa kita tidur. Tetapi berdasarkan apa yang difahami oleh para pakar, berikut adalah beberapa fakta mengejutkan mengenai sleepwalking.

iluminasi.com kongsikan 6 fakta tentang sleepwalking, mengigau berjalan, atau mimpi berjalan yang ramai tak tahu.

Seseorang yang sleepwalk sejurus selepas tertidur mengalami tahap tidur yang sangat berbeza daripada seseorang yang melakukan perkara yang sama pada waktu malam.

Berjalan dalam tidur biasanya berlaku dalam satu pertiga malam yang pertama apabila seseorang tidur dalam keadaan bukan REM (non-REM) yang biasanya tidak mempunyai mimpi.

Adalah penting untuk membezakan bahagian malam yang mana biasanya berlaku sleepwalk ini kerana jika ia berlaku di kemudian malam iaitu ketika tidur REM, ia bukan lagi dipanggil sleepwalking.

Sebaliknya, ia dianggap sebagai gangguan tingkah laku REM (RBD), di mana seseorang itu sebenarnya sedang bertindak seperti apa yang dimimpikannya.

Walaupun sleepwalking tidaklah berbahaya, namun RBD boleh menjadi tanda pertama gangguan neurodegeneratif seperti penyakit Parkinson atau demensia badan Lewy.

Orang yang berjalan dalam tidur dalam keadaan tidur bukan REM biasanya tidak mengingati apa yang berlaku pada keesokan harinya. Walaupun sleepwalk yang berlaku itu sangat panjang dan rumit, mereka ini masih tidak mengingati apa-apa.

Menurut Catherine Losurdo yang mula sleepwalk sejak remaja lagi, dia berkata telah meninggalkan bilik hotelnya di tengah malam ketika bercuti di Sepanyol.

"Saya keluar daripada bilik di Barcelona dengan memakai seluar pendek dan t-shirt, berjalan semula ke hotel, bercakap dengan pekerja hotel dalam bahasa Sepanyil dan memintanya untuk menelefon bilik saya. Saya kemudiannya berjalan menaiki tangga setinggi 10 tingkat ke bilik saya dan langsung tidak mengingati apa-apa. Semua ini diberitahu oleh ibu saya pada keesokan paginya," kata Catherine Losurdo.

Apa yang menariknya adalah mereka yang mempunyai tingkah laku tidak normal ketika tidur REM biasanya akan mengingati apa yang berlaku dalam mimpi mereka dan boleh menceritakan kembali mengapa mereka bertindak pelik sedemikian.

Mereka yang berjalan dalam tidur dalam peringkat bukan REM biasanya dengan mata terbuka, walaupun mereka kelihatan seperti separa sedar.

Sangat sukar untuk mengetahui seseorang itu sleepwalking atau tidak kerana mata mereka sering kali terbuka dan bercakap dengan orang.

Bagi mereka yang bertindak mengikut mimpi dalam tidur REM biasanya dalam keadaan mata tertutup, dengan ini ia mudah untuk dikesan.

Anda mungkin pernah mendengar nasihat bahawa jangan membangunkan seseorang yang sedang berjalan dalam tidur. Walaupun tidak semuanya benar, namun terdapat kebenaran dalam dakwaan ini.

Ketika berjalan dalam tidur, mereka ini dalam keadaan keliru dan tidak stabil. Apabila terbangun secara tiba-tiba, mereka akan terkejut dan mungkin akan menjadi gelisah dan agresif.

Lelaki biasanya akan bertindak ganas dalam episod sleepwalking ini jika dikejutkan.

Perkara yang terbaik untuk dilakukan adalah dengan membawa mereka kembali ke katil dengan perlahan-lahan.

Biasanya, sleepwalking akan berlaku apabila seseorang itu terlalu letih atau terdapat sesuatu yang mengganggu sebaik sahaja sebelum tidur.

Malah, sesuatu yang menyebabkan anda terjaga dengan mudah juga boleh membawa kepada sleepwalking. Antaranya seperti persekitaran yang janggal, bilik yang tidak selesa, kekurangan tidur, penyakit, tekanan dan alkohol.

Berjalan dalam tidur juga biasanya adalah sesuatu yang genetik dan biasa dilihat berlaku dalam kalangan kanak-kanak.

Jika anda pernah mengalami sleepwalking, pastikan anda mendapatkan tidur yang cukup dan kualiti tidur yang optimal. Ini boleh dilakukan dengan mengamalkan gaya hidup dan corak tidur yang sihat.

Ini termasuklah tidur dalam bilik yang sejuk, gelap tanpa TV atau cahaya yang terang.

Elakkan daripada memakan makanan yang pedas atau berat sebelum tidur, yang boleh menyebabkan pedih ulu hati yang akan mengganggu tidur.

Juga, elakkan daripada meminum alkohol kerana walaupun ia mungkin membantu anda tidur dengan lebih cepat pada mulanya, namun ia akan mungkin akan membuatkan anda terbangun di tengah malam.

Akhir sekali, hapuskan tekanan sebanyak yang mungkin dengan melakukan aktiviti yang menyenangkan sebelum tidur.


Zon Biru - Tempat Paling Sihat dan Ramai Penduduk Berumur 100 Tahun

Kebanyakan orang ingin hidup secara sihat dan mempunyai jangka hayat yang lebih panjang. Pada waktu ini, kajian mendapati bahawa purata jangka hayat manusia di seluruh dunia adalah sekitar 71.4 tahun.

Ini menunjukkan bahawa sebilangan manusia di dunia ini hidup di bawah kadar purata jangka hayat, manakala selebihnya pula hidup lebih lama berbanding yang lain.

Namun, kajian juga mendapati bahawa terdapat lima tempat di dunia ini yang mempunyai kadar hidup yang lebih lama berbanding mana-mana tempat lain di seluruh dunia. Selain jangka hayat yang panjang, tempat ini juga mempunyai populasi penduduk paling sihat di dunia.

Lima tempat ini telah dilabelkan oleh para penyelidik sebagai Zon Biru. Penduduk di Zon Biru ini mempunyai ramai penduduk melebihi usia 100 tahun atau lebih dikenali sebagai "Centenarian".

Pengarang buku The Blue Zones dan The Blue Zones Solution, Dan Buettner, menerangkan mengapa penduduk di Zon Biru hidup lebih lama dan bagaimana kita dapat mencontohi tabiat kehidupan mereka yang sihat.

Sardinia merupakan Zon Biru pertama yang dikenal pasti oleh penyelidik. Tempat ini mempunyai jumlah Centenarian (berumur 100 atau lebih) sebanyak 10 kali ganda per kapita berbanding Amerika Syarikat. Sardinia juga merupakan rumah kepada Centenarian lelaki paling ramai di dunia.

Kawasan ini terpecil dari dunia luar dan penduduknya mengekalkan gaya hidup sihat serta tradisional. Penduduk Sardinia memburu, menangkap ikan dan menanam sendiri makanan yang mereka perlukan. Diet utama penduduk di sini terdiri daripada roti gandum, kacang, sayuran, buah-buahan dan minyak pohon mastik.

Penduduk Sardinia juga mempunyai nilai kekeluargaan yang kuat dan mereka sering berkumpul bersama untuk berbual dan berjenaka. Ketawa mampu mengurangkan tekanan dan risiko penyakit kardiovaskular. Kadar tekanan, kemurungan dan bunuh diri di Sardinia juga amat rendah.

Sebahagian penduduk Sardinia bekerja sebagai pengembala dan mereka berjalan melebihi 8 km sehari menyebabkan kesan positif pada metabolisme otot dan tulang. Selain itu, mereka juga sering minum susu kambing. Segelas susu kambing sehari mampu membantu melindungi masalah penuaan seperti penyakit jantung dan Alzheimer. (sumber)

Pulau ini pernah dipanggil sebagai "Tanah Abadi". Penduduk di sini mempunyai kurang pesakit kanser, penyakit jantung dan nyanyuk berbanding tempat lain di dunia. Selain itu, kaum wanita di Okinawa hidup lebih lama berbanding wanita-wanita lain di dunia.

Mereka mengekalkan rangkaian sosial yang kuat iaitu "moai", di mana rakan-rakan akan memberikan bantuan untuk seseorang itu mengharungi kehidupan usia tua. Penduduk Okinawa juga mempunyai tujuan dan pendorong hidup yang kuat dipanggil "ikigai".

Pengaruh moai dan ikigai ini membuatkan orang-orang tua di sana mempunyai tujuan hidup untuk terus bangun awal dan berusaha walaupun berumur melebihi 100 tahun.

Selain itu, diet utama mereka terdiri daripada tumbuh-tumbuhan. Mereka gemar memakan sayur goreng, ubi keledek dan tauhu di mana tinggi nutrisi dan rendah kalori. Penduduk tua di Okinawa juga gemar kekal aktif seperti bercucuk tanam dan bersikap positif sepanjang masa. (sumber)

Kebanyakan penduduk Zon Biru akan menghindari makanan yang diproses tetapi penduduk di Nicoya melakukan lebih daripada itu. Mereka sebahagian besarnya mendapat majoriti pengambilan kalori dari kacang, jagung dan buah-buahan tropika.

Sumber air di Nicoya juga mempunyai kandungan kalsium paling tinggi di Costa Rica. Ini menjelaskan mengapa penduduk di sini mempunyai kadar penyakit jantung yang paling rendah. Selain itu, mereka juga mempunyai tulang yang kuat dan kurang masalah keretakan tulang pinggul.

Mereka juga berpegang kepada kepercayaan Plan de vida yang bermaksud "tujuan rohani". Majoriti penduduk tinggal bersama keluarga besar termasuk anak-anak dan cucu-cucu yang memberikan makna kehidupan yang lebih tinggi.

Penduduk Nicoya juga bersikap sangat positif dan sering menziarahi jiran tetangga. Mereka juga dilabelkan sebagai pendengar yang baik, sering ketawa dan menghargai apa yang mereka ada. (sumber)

Kebanyakan penduduk di Loma Linda adalah penganut Kristian Protestant aliran Gereja The Seventh-day Adventist. Majoriti populariti di kawasan ini tidak merokok atau meminum minuman keras.

Selain itu, mereka juga mengelak daripada memakan daging dan memperbanyakkan diet seperti sayur-sayuran, kacang dan gandum. Ini menerangkan mengapa penduduk di sini mempunyai tekanan darah yang baik, kolesterol rendah dan kurang masalah berkaitan kardiovaskular.

Golongan kepercayaan Adventist ini juga gemar memakan kacang sehingga lima kali seminggu. Ini dapat mengurangkan risiko masalah berkaitan jantung. Mereka juga mengamalkan diet makan berat pada waktu siang dan sedikit pada waktu makan malam.

Penduduk di sini juga sering melakukan aktiviti sihat dan mempunyai BMI lebih tinggi berbanding penduduk kawasan lain di Amerika. Selain itu, penduduk Loma Linda mempunyai purata jangka hayat 10 tahun lebih lama berbanding seluruh negara itu. (sumber)

Pulau kecil ini kaya dengan tradisi kerana pernah dijajah oleh bangsa Parsi, Roman dan Turki. Selain itu, ia juga terkenal kerana mempunyai majoriti penduduk dengan jangka hayat yang panjang. Satu pertiga daripada penduduk di sini hidup lebih daripada 90 tahun.

Majoriti penduduk di sini tinggal di kawasan tanah tinggi. Mereka gemar melakukan aktiviti bercucuk tanam dan menziarahi jiran tetangga. Secara tidak langsung, mereka bersenam di kawasan yang dipenuhi udara segar.

Penduduk pulau ini mengamalkan diet yang sebahagian besarnya terdiri daripada buah-buahan, sayur-sayuran, gandum, kacang, kentang dan minyak zaitun. Mereka juga gemar minum pelbagai jenis teh herba yang ditanam sendiri.

Mereka juga merupakan penganut taat Kristian Ortodoks Yunani. Kalander agama mereka menuntut untuk melakukan puasa khas sehingga hampir setengah tahun lamanya secara berselang seli. Ketika berpuasa, mereka akan mengurangkan kadar pengambilan kalori sebanyak 30 peratus daripada biasa.

Mereka juga lebih memilih untuk minum susu kambing berbanding lembu. Susu kambing membekalkan lebih potassium dan hormon triptofan yang meredakan stress. Ia juga lebih serasi bagi mereka yang mempunyai masalah ketaktoleranan laktosa. (sumber)


Tradisi Unik Nelayan Berkuda di Oostduinkerke, Belgium

Di hujung bahagian barat pesisir pantai Belgium, kira-kira 20 km dari timur Dunkirk, Perancis, terdapat tempat yang dinamakan Oostduinkerke yang bermaksud "Dunkirk Timur". Di bandar ini, terdapat satu tradisi unik yang digunakan oleh nelayan-nelayannya untuk mendapatkan hasil laut.

Daripada menggunakan bot, nelayan-nelayan ini akan turun ke laut untuk menangkap udang dengan menunggang kuda. Nelayan di sini memburu sejenis udang khas iaitu Crangon crangon atau lebih dikenali sebagai Udang Kelabu yang merupakan makanan istimewa di Belgium.

Penangkapan udang di sini biasanya dilakukan pada waktu cuaca panas (April hingga Oktober) apabila tiada ais di laut. Apabila air laut mulai surut, para nelayan turun menggunakan kuda mereka selama satu atau dua jam sebelum air surut sepenuhnya.

Nelayan akan melatih kuda dari jenis Branbant yang mempunyai purata berat sekitar 1,000 kg untuk menarik satu bajak khas untuk menangkap udang. Peralatan yang digunakan untuk aktiviti menangkap udang ini telah ditambah baik dari masa ke semasa bagi meningkatkan hasil tangkapan.

Selain itu, nelayan berkuda pada hari ini juga menggunakan pakaian yang lebih sesuai bagi keselesaan mereka seperti kasut but tinggi dan baju sejuk tebal yang kalis air.

Dari masa ke semasa, nelayan berkuda ini akan naik ke pantai dan berehat seketika. Pada masa yang sama juga, mereka akan memeriksa perangkap dengan membuang ikan dan ketam yang tidak diingini dan menyimpan udang di dalam dua bakul yang diikatkan di sisi kuda.

Aktiviti nelayan ini paling aktif dan produktif pada musim panas. Ini bermakna, ramai pelancong juga berpeluang menyaksikan tradisi pengangkapan udang berkuda ini dilakukan.

Lebih kurang lima ratus tahun yang lalu pada abad ke-15, penangkapan udang berkuda ini telah diamalkan secara meluas di seluruh pesisir pantai di utara Perancis, Belanda dan juga di selatan England.

Disebabkan permintaan udang yang semakin tinggi dan dikomersialkan, para nelayan pada hari ini akan terus turun ke laut menggunakan bot bagi menangkap udang daripada menunggu ia datang ke pesisir pantai ketika air laut surut.

Kini, ia hanya dilakukan di pantai Oostduinkerke sahaja bagi mengekalkan tradisi nenek moyang mereka. Kesedaran yang kurang juga menyebabkan tradisi unik ini semakin dilupakan.

Sejak Disember 2013, penangkapan udang berkuda di Oostduinkerke ini telah disenaraikan oleh UNESCO sebagai Warisan Budaya Kemanusiaan kerana penghormatannya terhadap persekitaran laut dan nilai kebudayaan kepada masyarakat setempat.

Pada hari ini, hanya 15 orang nelayan sahaja di Oostduinkerke yang masih meneruskan legasi nenek moyang mereka bagi menyelamatkannya daripada pupus sepenuhnya. Mereka hanya melakukan aktiviti ini separuh masa sahaja kerana ada yang bekerja sebagai buruh, petani dan lain-lain lagi.

Mereka juga meneruskan tradisi ini kerana minat mereka yang mendalam terhadap kuda, penangkapan udang dan laut. Biasanya, tradisi ini diturunkan dari generasi ke generasi tetapi mereka juga mengalu-alukan penyertaan nelayan berkuda yang baru.

Bagi sesiapa yang ingin menjadi nelayan berkuda, mereka memerlukan kursus teori yang dijalankan di Muzium Perikanan Kebangsaan Oostduinkerke atau dikenali sebagai Navigo. Selain itu, mereka juga perlu menjalani latihan praktikal selama dua tahun sebelum mengambil peperiksaan akhir.

Memandangkan penangkapan udang menggunakan kuda ini aktiviti lasak, ia biasanya dilakukan kaum lelaki. Namun, ia tidak bermakna aktiviti ini tidak mampu dilakukan kaum wanita.

Baru-baru ini, seorang wanita bernama Nele Bekaert telah lulus ujian praktikal dan secara rasminya menjadi nelayan berkuda wanita pertama di Oostduinkerke.

Dari sudut pelancongan, tradisi ini merupakan satu aktiviti yang mampu menghidupkan kawasan itu. Pihak perbandaran juga mempromosikan aktiviti ini kepada masyarakat umum melalui beberapa kegiatan berbeza.

Selain penangkapan udang yang terbuka kepada orang ramai, aktiviti seperti program memasak dan memakan udang juga akan dilakukan oleh chef-chef terkenal di sekitar pantai.

Muzium Perikanan Kebangsaan Oostduinkerke juga menganjurkan pelbagai bengkel dan lawatan untuk kumpulan sekolah bagi menerangkan secara lengkap proses yang dilakukan keluarga nelayan di sini.

Sejak tahun 1950, Festival Udang merupakan acara tahunan di Oostduinkerke yang berlangsung selama dua hari pada akhir bulan Jun. Pelbagai aktiviti yang dianjurkan seperti beberapa konsert, pasar tempatan, kolam renang dan perarakan menarik. Dianggarkan sekitar 10,000 pengunjung dari pelbagai tempat menghadiri acara itu setiap tahun.


Kisah Empayar Fesyen Gergasi Yang Hampir Bankrap - Forever 21

Satu ketika dahulu, Forever 21 pernah menjadi peruncit fesyen paling cepat berkembang di Amerika.

Ia telah mengubah pengasasnya yang satu ketika dahulu langsung tidak mempunyai wang menjadi jutawan, mengukuhkan kedudukannya sebagai kuasa besar dalam dunia fesyen dan pada kemunc kegemilangannya, Forever 21 menjana pendapatan sebanyak RM18.4 bilion.

Namun syarikat ini sedang bersedia untuk memfailkan untuk muflis. Apa yang sebenarnya berlaku?

Suatu ketika dahulu, Forever 21 menggambarkan impian setiap orang di Amerika.

Pada tahun 1981, Jin Sook dan Do Won Chang berpindah ke Los Angeles dari Korea Selatan tanpa wang, tiada ijazah kolej dan tidak fasih berbahasa Inggeris.

Untuk memenuhi keperluan asas hidup, Jin Sook bekerja sebagai pendandan rambut manakala Chang bekerja sebagai tukang cuci, mengepam gas dan pelayan kafe.

Namun, Chang menyedari bahawa mereka yang memandu kereta mewah semuanya berada dalam perniagaan pakaian.

(Jin Sook dan Do Won "Don" Chang, pengasas Forever 21)

Jadi, 3 tahun kemudian dengan bermodalkan RM46,000 dari wang simpanannya, pasangan ini membuka kedai pakaian bersaiz 900 kaki persegi yang dikenali sebagai Fashion 21.

Mereka mengambil kesempatan daripada penutupan borong untuk membeli barangan dari pengeluar pada harga diskaun. Sistem yang mereka laksanakan ini berhasil dan Fashion 21 menjana jualan hampir RM3 juta pada tahun pertama beroperasi.

Pada mulanya, Fashion 21 hanya terkenal dalam kalangan masyarakat Korea Selatan yang tinggal di Los Angeles, California.

Tetapi pasangan ini memanfaatkan kejayaan mereka, membuka kedai-kedai baru setiap enam bulan yang mana meluaskan pangkalan pelanggan syarikat pada masa yang sama.

Mereka juga menukar nama Fashion 21 kepada "Forever 21" untuk menekankan idea bahawa ia adalah "untuk sesiapa yang mahu menjadi bergaya, segar dan muda"

Kunci kejayaan Fashion 21 adalah sangat mudah iaitu mendapatkan pengikut yang besar dengan menjual pakaian yang trendy dengan harga yang rendah.

Walaupun ini adalah sesuatu yang pengguna pada hari ini jangkakan, namun Forever 21 adalah antara salah satu syarikat yang terawal melakukannya, dan mereka juga adalah yang terpantas.

Jin Sook akhirnya meluluskan lebih 400 rekaan pakaian setiap hari, yang bermaksud bahawa syarikat itu boleh menjual trend kerana ia mendapat sambutan walaupun sesetengah rekaan tersebut boleh membawa masalah kepada Forever 21.

Tetapi sementara jenama dan pereka lain mungkin tidak begitu menyukai Forever 21, para pelanggan sangat menggilai stail pakaian mereka yang sangat berpatutan.

Hasilnya, Forever 21 menjadi salah satu penyewa terbesar gedung-gedung di Amerika Syarikat, dengan 480 lokasi di seluruh negara.

Dan menjelang tahun 2015, perniagaan mereka semakin berkembang di mana jualan Forever 21 meningkat, dengan jualan global mencecah RM18.4 bilion pada tahun tersebut.

Dan bagi Jin Sook dan Do Won Chang, mereka menjadi salah satu pasangan terkaya di Amerika Syarikat, dengan gabungan nilai bersih kekayaan mereka dianggarkan sebanyak RM24.6 bilion pada Mac 2015.

Matlamat Forever 21 adalah untuk menjadi sebuah syarikat bernilai RM33.4 bilion menjelang 2017 dan membuka 600 kedai baru dalam tempoh tiga tahun.

Tetapi pengembangan agresif syarikat ini juga akan menjadi penyebab kepada kejatuhannya.

Sebahagian daripada apa yang membuatkan Forever 21 popular adalah model fesyennya yang cepat.

Walaupun produknya selalu dihasilkan secara besar-besaran, ia masih terasa unik kerana kedai-kedainya hanya menjual stail terpilih untuk tempoh yang terhad.

Walau bagaimanapun, ketika syarikat ini menumpukan perhatian untuk berkembang, gaya mereka menjadi lebih kepada tiada keunikan.

Akibatnya, Forever 21 mula hilang sentuhan dengan pelanggan tegarnya, sementara populariti pesaing seperti H&M dan Zara semakin meningkat.

Tidak lagi menjadi pendahulu trend fesyen, Forever 21 menjadi bahan jenaka. Ia tidak lagi yang terpantas dalam industri pakaian.

Jenama-jenama internet seperti Fashion Nova mengeluarkan gaya yang diinspirasikan oleh selebriti dan influencer dengan kadar yang begitu pantas.

Dan ketika e-dagang terus melonjak, peruncit tradisional seperti Forever 21 bergelut untuk menyesuaikan diri dengan perubahan tingkah laku pengguna.

Menurut kaji selidik Mac 2019, golongan milenia membuat 60% daripada pembelian mereka secara dalam talian dan secara keseluruhan lebih suka membeli-belah dalam talian berbanding pergi ke kedai fizikal.

Walau bagaimanapun, Forever 21 terus membuka kedai-kedai baru dan yang terbaru adalah pada tahun 2016, malah memperluaskan kedai sedia ada dengan bahagian lelaki, kanak-kanak, dan barangan rumah.

Ini menjelaskan mengapa jualan Forever 21 dianggarkan telah menurun sebanyak 20% hingga 25% pada tahun 2018.

Bukan itu sahaja, pasangan yang masih memiliki syarikat ini telah kehilangan lebih daripada RM16.7 bilion, hampir 70% daripada kekayaan peribadi mereka.

Secara keseluruhannya, Forever 21 kini berhutang RM2.1 bilion dan mempertimbangkan untuk memfailkan muflis.

Dan sebagai salah satu penyewa terbesar di pusat membeli-belah di Amerika Syarikat serta seluruh dunia, penutupan Forever 21 secara besar-besaran memburukkan lagi apa yang telah disebut sebagai "keruntuhan runcit".

Fenomena ini telah meranapkan lebih daripada 15,000 peruncit di seluruh Amerika Syarikat dan mungkin menutup lagi 75,000 buah kedai, menurut firma pelaburan UBS.

Tetapi kebankrapan bukanlah bermakna satu pengakhiran bagi sesebuah syarikat. Malah, ia mungkin dapat memberikan masa kepada Forever 21 untuk melakukan pengstrukturan semula dan kembali bangkit.

Syarikat itu mungkin boleh menutup kedainya yang paling kurang menguntungkan dan cuba melakukan penjenamaan semula.

Tetapi dalam zaman butik internet yang murah dan empayar fesyen yang pantas, ini mungkin tidak mencukupi.

Selepas apa yang terjadi, ia membuatkan Forever 21 kelihatan seolah-olah ia tidak akan kekal selama-lamanya.


Bahaya Simbol "Peace" - Penggodam Boleh Curi Cap Jari Anda

Pernah tak anda memuat naik gambar anda melakukan simbol "peace" di laman media sosial? Bagi kaum lelaki mungkin tidak sekerap kaum wanita, dan ini sebenarnya sangat berbahaya.

Kebanyakan orang tahu bahawa mereka tidak seharusnya memuat naik maklumat peribadi dan sensitif ke media sosial seperti alamat rumah atau tiket pesawat.

Namun, berkongsikan gambar adalah sesuatu yang ramai daripada kita melakukannya dengan rasa selesa dan selamat.

Dan bagi sesetengah gambar seperti yang disebutkan di atas, ia boleh mengundang masalah serius di mana para penyelidik mendedahkan bahawa ia boleh digunakan untuk mendapatkan maklumat sensitif.

Mengambil gambar dalam posisi tangan melakukan simbol "peace" boleh menimbulkan ancaman keselamatan, di mana penggodam dapat menghasilkan semula cetakan-cetakan yang merupakan kunci kepada telefon, komputer dan tablet.

Para penyelidik di Institut Teknologi Informatik Nasional (NII) Jepun mendapati bahawa cap jari boleh dihasilkan dengan mudah dari gambar yang diambil sehingga jarak tiga meter jauhnya tanpa memerlukan teknologi canggih.

Mereka memberitahu bahawa selagi gambar itu jelas dan terang, cetakan boleh ditiru.

"Dengan membuat simbol "peace"secara kasual ketika mengambil gambar, cap jari anda boleh dilihat dengan sangat jelas," kata Professor Isao Echizen, penyelidik keselamatan dan media digital di NII.

Ini bukan kali pertama keselamatan biometrik menjadi topik pertikaian, di mana pada 2015, penggodam Jan "Starbug" Krissler telah menghasilkan semula anak mata Angela Merkel dari foto dan berjaya menggunakannya.

Tidak seperti kata laluan, biometrik tidak dapat diubah dengan mudah dan ini menyebabkan kebimbangan terhadap keselamatan data peribadi seseorang.

"Kita meninggalkan data biometrik fizikal di mana saja kita pergi, meninggalkan cap jari pada semua objek yang kita sentuh, menyiarkan selfie di media sosial dan video dengan rakan dan keluarga. Banyak maklumat ini kemudiannya boleh digunakan oleh penipu," kata Robert Capps, dari syarikat biometrik NuData Security.

Sebaik sahaja data biometrik dicuri dan dijual ke Web Gelap, risiko akses yang bahaya ke atas akaun pengguna dan identiti akan berterusan untuk seumur hidup seseorang.

Pasukan Profesor Isao Echizen telah mencipta filem lut sinar yang boleh digunakan untuk melindungi cap jari daripada penggodam.

Diperbuat daripada titanium oksida, filem itu menghalang cap jari daripada disalin tanpa menghalang anda menggunakannya untuk membuka "kunci" pada peranti seperti telefon pintar.

"Filem lutsinar dengan corak putih yang kami usahakan dapat mencegah kecurian identiti melalui cap jari palsu dari subjek fotografi, tetapi tidak mengganggu pengesahan identiti dengan peranti pengesahan cap jari," kata Profesor Isao Echizen.

Tetapi teknologi pelindung cap jari ini tidak dapat disiapkan dalam masa terdekat dan mengambil masa 2 tahun untuk digunakan. Ia juga tidak dilihatkan akan menjadi cara perlindungan yang digunakan secara meluas.

Satu lagi jalan penyelesaian kepada isu ini adalah supaya syarikat menjadikan ujian biometrik mereka lebih selamat.

Syarikat Goodix yang berpangkalan di China kini sedang membangunkan pengimbas cap jari "live" yang menggunakan cetakan dan analisis inframerah tisu asas dan nadi.

Dengan "menyelam" ke bahagian tisu yang lebih dalam, ia boleh menjadi satu cara bagi mencegah peniruan cap jari.

Pegawai kerajaan Jepun melancarkan sistem baru pada tahun lepas yang membolehkan para pelawat membayar di kedai-kedai dengan sentuhan hujung jari, selepas mendaftarkan butiran kad kredit dan cap jari mereka.

Dengan ini, aktiviti mencuri cap jari menggunakan gambar-gambar dengan simbol "peace" akan menjadi lebih aktif dan mencetuskan bahawa yang berterusan seumur hidup.


Ini Sebab Mengapa Dunkin' Donut Gagal Di India

Di hampir semua tempat, Dunkin' sangat sinonim dengan sarapan pagi. Terdapat lebih daripada 12,600 buah restoran di 46 buah negara, dari Kuwait hinggalah ke Aruba.

Namun, terdapat satu negara yang mana Dunkin' gagal untuk menarik perhatian, iaitu India.

Sehingga tahun 2018, ia telah menutup hampir separuh daripada cawangannya dalam 2 tahun dengan alasan kurang menguntungkan dan operasi yang tidak cekap.

Jadi, apa yang tak kena dengan Dunkin di India? Untuk menjawab persoalan ini, kita perlu berbalik pada masa mereka membuka cawangan pertama di India iaitu pada tahun 2012.

Dunkin memberikan hak perlesenan eksklusif kepada Jubilant FoodWorks, francais sama yang membawa masuk salah satu jenama restoran terbesar di India iaitu Domino's Pizza.

Dunkin' memasuki negara ini dengan strategi sarapan pagi biasa mereka dan ia mendapat sambutan hangat bermula dari awal pagi. Namun, tak lama kemudian, mereka menyedari bahawa rakyat India tidak begitu berminat dengan rutin pagi Amerika.

Kebanyakan pengguna di India agak berbeza di mana mereka tidak suka untuk membeli sarapan pagi secara bungkus, tetapi lebih gemar makan sambil duduk di kedai makan. Ini membuatkan mereka lebih memilih kedai-kedai tempatan untuk sarapan pagi.

Dan isu yang timbul bukan hanya dari segi waktu tetapi juga dari segi menu Dunkin sendiri.

Dunkin sebenarnya cuba untuk menghasilkan produk mereka mengikut citarasa tempatan, seperti donat mempelam, coladas laici dan bagi jenama yang sangat jarang keluar dari landasan mereka, Dunkin menawarkan sandwic pedas.

Dalam usaha menjadikan menu mereka disukai orang tempatan, Dunkin mengurangkan kepentingan minuman perniagaan mereka yang menyumbang kepada 60% daripada jualan Dunkin.

Sebaliknya, Dunkin memasarkan makanan mereka kepada sebuah negara yang tidak begitu gemarkan kopi. Namun, ini tidak cukup untuk membantu Dunkin menaikkan reputasi donat mereka.

Mereka lebih dilihatkan sebagai kedai pastri dan rakyat India tidak mahu memulakan hari mereka dengan makanan bakar yang manis.

Jadi, Dunkin beralih arah di mana mereka memanjangkan tempoh operasi dan menghasilkan donat Diwali dengan perasa pedas seperti kacang kuda, safron dan cili.

Namun tujuan mereka melakukan perkara ini adalah untuk mengurangkan kepentingan donat dan mencuba sesuatu yang tidak pernah dilakukan sebelum ini, iaitu burger.

Dengan burger, Dunkin berjaya menambahkan pelanggan dan menu burger tanpa daging direka khas untuk menarik pelanggan vegetarian. Akan tetapi, dengan menjadikan burger sebagai produk utama jenama ini, ia hanya melunturkan imej Dunkin daripada membantu.

Mereka memberikan lebih perhatian kepada pemasaran burger berbanding donat yang mana bertentangan dengan asas pemasaran iaitu fokus.

Satu lagi halangan kepada syarikat ini bukanlah disebabkan menu, tetapi kerana Dunkin berkembang dengan terlalu pantas dan lokasinya terlalu besar.

Ruang kedai yang terlalu besar bermakna mereka terpaksa mengeluarkan wang yang lebih untuk operasi.

Jadi apabila Jubilant FoodWorks mengumumkan rancangan untuk mengurangkan jumlah kedai mereka pada tahun 2018, adalah mengejutkan untuk mengetahui pelan baru mereka adalah untuk memberikan perhatian kepada kedai-kedai kecil dan kios.

Kesan ini bukan sahaja dirasakan oleh Dunkin tetapi juga oleh Krispy Kreme di mana berlakunya kejatuhan jualan untuk donat bagi tempoh yang agak lama.

Selain itu, kejatuhan yang mendadak dalam populariti donat ini sebahagiannya berkaitan dengan rakyat India yang lebih sedar tentang kesihatan.

Jadi, rakyat India cuba untuk menjauhi makanan bergula dan bergaram, serta mencari pilihan sihat yang lain. India menjadi pasaran yang sangat sihat, kan?

Jadi orang bergerak dari gula dan makanan laut dan mencari lebih banyak pilihan yang lebih sihat. Jadi itulah salah satu sebab mengapa saya merasakan bahawa penjualan mempunyai jenis stagnasi.

Walaupun rakyat India mencari pilihan makanan sihat, sesetengah rangkaian pencuci mulut di negara ini tidak begitu terkesan seperti Dunkin. Malah, Baskin Robbin sangat mendapat sambutan di India.

Baskin Robbin mempunyai lebih daripada 725 buah cawangan di India dan dikatakan sebagai rangkaian ais krim paling besar di negara itu.

Jadi jika Baskin Robbin dan Dunkin kedua-duanya rangkaian pencuci mulut, mengapa hanya Dunkin sahaja yang terkesan?

Menurut Euromonitor, ini disebabkan oleh Baskin Robbin memberikan perhatian kepada produk signature mereka iaitu ais krim dan laporan Mintel memberitahu bahawa industri ais krim sangat popular di India.

Mintel menganggarkan bahawa pada tahun 2021, 657.2 juta liter ais krim akan dibeli di India. Bagi donat pula, ia bukanlah pilihan bagi rakyat India dewasa.

Jadi, masalah besar Dunkin di India kelihatan seperti mereka gagal untuk memberikan apa yang dimahukan pengguna India dan bukannya kesalahan yang dilakukan sama ada oleh jenama Dunkin atau Jubilant FoodWorks.

Seperti di China, Dunkin telah mencuba dan gagal sebanyak dua kali.

Dan pada tahun 2015, mereka memutuskan untuk mencuba sekali lagi dengan pemahaman yang lebih tentang apa yang dimahukan pengguna China dan cita-cita tinggi untuk membuka 1,400 buah restoran.

Jadi, adakah Dunkin akan mengambil langkah yang sama di India atau adakah mereka dapat mengubah apa yang sedang berlaku? Para pakar mengatakan bahawa ianya berbaloi untuk dicuba.

Dengan populasi negara itu yang ke-2 teramai di dunia, India dianggap sebagai medan perang terakhir yang hebat untuk pesaing makanan segera antarabangsa.


10 Negara yang Pernah dan Masih Mengharamkan Sambutan Krismas

Krismas atau Hari Natal adalah perayaan yang disambut oleh penganut agama Kristian di seluruh dunia pada tanggal 25 Disember setiap tahun. Sambutan perayaan Krismas ini dilihat lebih meriah di negara-negara barat di mana kebanyakan penduduknya beragama Kristian.

Namun, terdapat beberapa buah negara yang tidak membenarkan sambutan perayaan Krismas ini. Apa yang lebih mengejutkan, ada juga negara barat yang kini menyambut Krismas dengan meriah tetapi suatu masa dahulu pernah mengharamkannya. Berikut adalah beberapa negara yang pernah dan masih mengharamkan sambutan perayaan Krismas.

Apabila Raja Charles I digulingkan ketika Perang Saudara Inggeris, pemimpin tentera dan politik Inggeris bernama Oliver Cromwell telah melarang sambutan Krismas dan sebarang sambutan keagamaan yang lain di negara itu pada tahun 1645.

Ini kerana golongan Puritan (Penganut Protestan) menganggap bahawa perayaan itu hanya mengundang keborosan dan kebebasan hawa nafsu. Ketajaan ketika itu telah mengarahkan semua kedai dibuka pada Hari Krismas dan mereka akan membasmi sebarang perayaan yang dilakukan secara rahsia.

Apabila Oliver Cromwell meninggal pada tahun 1658, Raja Charles II telah memulihkan semula kuasa raja-raja di negara itu dan Krismas disambut semula selepas 15 tahun pada 1660. Disebabkan kehadiran Puritan yang masih ramai, Krismas tidak menjadi cuti rasmi sehinggalah tahun 1856. (sumber)

Pada tahun 2014, Brunei secara rasminya telah mengharamkan sambutan Hari Krismas di khalayak umum. Ia termasuklah pakaian atau topi Santa Claus, menyanyikan lagu Krismas atau perhiasan pokok Krismas serta simbol-simbol lain berkaitan dengannya.

Menurut kerajaan Brunei, sambutan Krismas secara terbuka dan berlebihan boleh memesongkan akidah populasi Muslim di negara itu. Sambutan Krismas masih boleh dilakukan secara tertutup tetapi perlulah dilaporkan kepada pihak berkuasa terlebih dahulu.

Bagi sesiapa yang melanggar larangan itu, mereka boleh dikenakan hukuman penjara sehingga lima tahun dan denda maksimum sebanyak BND 20,000 (RM 61260). (sumber)

Pada tahun 2015, Kementerian Pendidikan Tajikistan telah mengharamkan sambutan Krismas seperti menghiasi pokok Krismas, jamuan perayaan, pertunjukan bunga api dan pertukaran hadiah.

Negara yang mempunyai majoriti penduduk Muslim ini juga telah mengharamkan Santa Claus pada tahun 2014 berikutan kematian seorang lelaki yang dibunuh kejam pada tahun 2011 kerana memakai pakaian seperti Santa. Selain itu, Tajikistan juga mengharamkan sambutan Halloween dan Tahun Baru. (sumber)

Sebelum ini, perayaan Krismas disambut secara diam-diam oleh pekerja asing di Arab Saudi. Beberapa tahun yang lalu, negara itu secara rasminya mengharamkan sambutan Krismas. Pihak Kastam Arab Saudi telah mengharamkan pengimportan pokok Krismas ke negara itu.

Selain itu, orang beragama Islam di Arab Saudi juga dilarang mengucapkan "Merry Christmas" kepada mereka yang beragama Kristian. (sumber)

Walaupun Korea Utara tidak mengharamkan Krismas secara rasmi tetapi negara itu adalah antara negara yang mempunyai layanan buruk terhadap sambutan perayaan itu dan penganutnya.

Bukan sahaja Kristian malah Korea Utara juga mengharamkan penyebaran mana-mana agama lain serta perayaannya. Apa yang menariknya, Malam Krismas dirayakan di Korea Utara sebagai hari lahir Ibu Suci Revolusi iaitu ibu kepada Kim Jong Il. (sumber)

Albania bukan sahaja mengharamkan Krismas tetapi juga agama Kristian dan agama-agama lain secara rasmi pada tahun 1967. Ini menjadikan Albania sebagai negara ateis pertama di dunia.

Larangan itu telah ditarik selepas kejatuhan parti komunis pada tahun 1970 tetapi agama dan perayaan keagamaan masih diamalkan secara bersembunyi. Hanya pada awal tahun 1990-an barulah penganut Islam dan Kristian dapat mengamalkan kepercayaan secara umum. (sumber)

Ketika Puritan (Protestan) tiba di tanah Amerika pada tahun 1620, mereka cuba mengharamkan Krismas. Mereka juga telah menetap bahawa satu-satunya cuti keagamaan yang patut dirayakan adalah Hari Sabbath (Ahad).

Larangan ini dilaksanakan dengan ketat dan sesiapa yang ingkar akan ditangkap. Malah, Gabenor Massachusetts juga pernah dipenjarakan kerana menaja satu perkhidmatan Krismas. Larangan itu telah ditarik balik pada tahun 1689. (sumber)

Ketika mengambil alih kuasa tahun 1959, Fidel Castro telah mengumumkan bahawa Cuba adalah sebuah negara atheis. Pada tahun 1969, pemimpin komunis itu telah mengharamkan perayaan Krismas.

Pada tahun 1998, Pope John Paul II telah melawat Cuba dan memujuk Castro untuk menarik balik larangan itu. Castro akhirnya bersetuju dan mengisytiharkan Hari Krismas sebagai hari cuti kebangsaan. (sumber)

Pada tahun 2013, Kementerian Kehakiman dan Hal Ehwal Agama Somalia telah mengharamkan perayaan Krismas di negara itu. Mereka berbuat demikian kerana majoriti penduduk Somalia beragama Islam dan perayaan Kristian itu boleh melemahkan kepercayaan mereka.

Pada tahun 2015 pula, Somalia telah melarang sambutan Malam Tahun Baru dan mengarahkan pihak berkuasa untuk memantau sekiranya ada pihak yang ingkar dan melakukannya. (sumber)

Agama Kristian dan perayaan Hari Krismas telah diharamkan di China sejak tahun 1949 lagi. Ini kerana negara itu yang sebelum ini mengamalkan pentadbiran Komunis sama seperti Korea Utara dan Albania.

Hari ini, perayaan Hari Krismas disambut dengan meriah di China terutamanya di bandar-bandar besar seperti Beijing atau Shanghai. Namun, terdapat beberapa bandar lain di China yang masih tidak setuju dengan sambutan perayaan Kristian ini. (sumber)


5 Pemenang Poker Dengan Hadiah Wang Tunai Paling Tinggi Di Dunia

Poker telah berkembang menjadi salah satu permainan kad yang paling popular dalam sejarah. Ia merupakan permainan yang memerlukan pemikiran yang tajam serta strategi yang genius.

Walaupun sebelum ini permainan Poker terutamanya dimainkan untuk tujuan rekreasi di kalangan rakan-rakan, ia kini menjadi sukan berdaya saing penuh dan juga muncul sebagai bentuk perjudian terbesar di seluruh dunia.

Siri Dunia Poker atau World Series Of Poker telah membawa 'sukan' ini ke peringkat seterusnya, dengan acara utama yang diadakan setiap tahun yang menjanjikan wang tunai berjuta-juta ringgit.

iluminasi.com kongsikan 5 hadiah wang tunai kemenangan Poker paling tinggi di dunia.

Artikel ini tidak menggalakkan anda untuk berjudi, hanya berkongsi jumlah kemenangan tertinggi.

Pemain Poker profesional Sweden, Martin Jacobsen memenangi hadiah wang kelima terbesar dalam satu acara tunggal apabila dia membawa pulang RM41.8 juta tunggal pada tahun 2014.

Dilahirkan di Sweden tetapi kini tinggal di London, Martin menjadi terkenal serta-merta selepas kemenangannya.

Kemenangannya adalah lebih luar biasa kerana pada hari kedua kejohanan itu, dia sebenarnya ditempatkan di kedudukan yang agak tercorot.

Namun, Martin berjaya membuat comeback luar biasa untuk menamatkan permainan di tempat kedua dalam jadual pada hari kedua.

Pada hari ketiga, dia berada di kedudukan terbaik dan akhirnya memenangi hadiah utama.

Dia dipuji oleh ramai orang kerana berani bertaruh dengan jumlah yang tinggi di saat yang sempurna, 2 sebab utama kemenangannya.

Presiden pengeluaran semasa bagi syarikat hiburan Buzznation, Jamie Gold memperoleh kemahsyuran di seluruh dunia hasil kemenangan cemerlangnya pada Acara Utama WSOP 2006.

Jamie merupakan satu-satunya pemain daripada 8,773 pemain yang membuat pembelian untuk acara ini, dengan pembelian tetap dengan harga RM41.8 juta.

Ini membawa kepada jumlah hadiah terbesar dalam sejarah Poker dengan jumlah keseluruhan RM344.6 juta.

Wang hadiah itu diagihkan di kalangan 873 pemain teratas (10% teratas), dengan jumlah tertinggi RM50 juta dan jumlah terendah ialah RM60,964.

Jamie terkenal kerana telatah ketika bermain termasuk menunjukkan kad-kadnya kepada pihak lawan dan tersalah cakap perkara-perkara aneh, yang hampir-hampir membuatkan dia diharamkan daripada bermain.

Pemain Poker profesional dari China iaitu Elton Tsang membuatkan seluruh dunia menyedari kehadirannya apabila dia membolot hadiah ketiga tertinggi dalam satu kejohanan Poker tunggal.

RM51 juta yang dimenanginya juga adalah hadiah wang tunai terbesar yang dimenangi dalam kejohanan Poker yang diadakan di luar Amerika Syarikat iaitu di 2016 Monte-Carlo One Drop Extravaganza.

Dilahirkan di Kanada, Elton kini berpangkalan di Hong Kong dan telah menggunakan kekayaannya yang baru diperoleh untuk mengumpul harta dan pelaburan lain.

Dia mengalahkan 25 pemain lain dalam perjalanannya untuk memenangi kejohanan besar itu, yang mempunyai jumlah hadiah sebanyak RM113 juta.

Dan Colman yang ketika itu berusia 23 tahun telah menewaskan 41 pemain pemain Poker profesional yang lain untuk membawa pulang hadiah wang tunai RM63.9 pada Jun 2014.

Ini merupakan jumlah wang tunai kedua terbesar yang pernah dimenangi oleh seorang pemain tunggal dalam kejohanan Poker.

Dia juga menjadi sangat popular di laman sosial kerana tidak menunjukkan langsung rasa gembira selepas memenangi kejohanan itu.

Terkenal sebagai pemain Poker profesional, Dan percaya dengan firasatnya dan menggunakan kemahiran untuk memenangi acara 2014 WSOP – The Big One For One Drop.

Kemenangan ini dilihatkan sebagai nasib kerana pada tahun 2012, dia sebenarnya ingin berhenti bermain Poker dan memohon masuk ke sebuah kolej untuk menyambung pelajaran.

Akan tetapi, Dan tidak diterima masuk dan akhirnya memutuskan untuk bermain Poker semula.

Sesuai dengan nama gelaran "The Magician", Antonio Esfandiari adalah salah seorang pemain Poker yang paling terkenal di dunia.

Hal ini dibuktikan dengan kejayaannya memenangi hadiah wang tunai terbesar untuk satu kejohanan Poker apabila membawa pulang RM76.4 juta dalam acara WSOP 2012 Big One For One Drop 2012.

Bukan sahaja itu, Antonio sebenarnya merupakan seorang bekas ahli silap mata profesional, yang terkenal dengan helah menggunakan cip poker yang luar biasa.

Jumlah hadiah wang tunai keseluruhan adalah RM178 juta, dengan pemenang kedua yang tewas kepada Antonio membawa pulang RM42 juta.

Acara itu melihatkan 48 orang jutawan yang mencuba nasib, termasuk 28 pemain Poker profesional dan di antara mereka adalah antara yang terheba dalam permainan ini.